Guneak. Haritz Berri Baserri Eskola\nAterpetxean Baserri Eskolak antolatzen dituen ekintza gehienak egiten dira. Bertan, logelak daude, baita jangela eta hainbat tailer eta ekintza burutzeko gelak ere.\n40 lagunentzako logelak.\nIrakasleentzako gela. Bi litera lau lagunentzat.\nSutondoa. 88 m2-ko gela, mahai eta aulkiekin hainbat ekintza egin ahal izateko.\nErabilera anitzeko gela. 54 m2-ko gela, jolaserako prestatua.\nKomunak. Beheko eta lehenengo solairuan.\nUra beroa eta berogailua.\nHaurrentzako parkea, etxearen mendebaldean.\nBaserri eskolak musika eta DVD irakurgailua eskaintzen ditu.\nIlundaingo ingurua erleentzat egokia da, lore eskaintza ugaria baita urte guztian zehar. Baserri Eskolak 25 erlauntza ditu, eta bertatik urtero eztia ateratzen da Haritz Berri fundazioko langileentzat, besteak beste. Gainera, Nafarroako Erlazainen Elkartearen parte izanik hainbat proiektu garatu ditu elkarlanean\nErlezaintza gelan eztiaren erauzketa eta ontziratzea burutzen dira.\nErlezaintza tailerra baserritarraren etxean burutzen da. Bertan, hainbat erlauntz desberdinen erakusketa dago, eta baita erlezaintzarekin lotutako lantresna anitz ere. Gainera, erlezaintzaren inguruko hezkuntza lantzen da hainbat irakaskuntza materialekin.\nBaserritarraren etxean baserria aurrera eramateko egin beharreko hainbat lan egiten dira, eta gainera, erlezaintza eta gaztagintza tailerrak burutzen dira.\nLan tresnen erakusketa\nGarai batean baserrietan erabiltzen ziren zenbait tresnen erakusketa aurki daiteke, duela 200-300 urteko baserrietako bizimodua hobeto ezagutu eta ulertzea ahalbidetzen dutenak. Lanabesen artean golde erromatarrak, sardeak eta laiak daude. Lanabes hauen bidez aintzinako bizimoduaz gain, ekonomia eta kultura ere ezagutu daitezke, eta baita orduz geroztik gertatutako aldaketak ere, nekazaritzan, adibidez. Garrantzitsua da iragana ezagutzea etorkizuna bideratu ahal izateko.\nErakusketa 60 metroko gela batean aurkitzen da, instalazioen barruan. Horretaz gain, baserrian zehar, zonalde desberdinetan, zenbait tresna aurki daitezke ere. Helburua elementu hauen interpretazioa bultzatzea da.\nIlundaingo baratzeak, alde batetik, 1000 metro karratuko negutegia dauka, eta bestetik, 800 metro karratutik gora aire zabalean. Nafarroako Nekazaritza Ekologikoaren Kontseilu Arautzaileak ezarritako araudia eta irizpideak errespetatuz lantzen da lurra, hau da, gorotz naturalarekin, eta tratamendu fitosanitario eta ongarri kimikorik erabili gabe. Produkzioaren dibertsitatea handia da eta landaketetan leku txandakatzea bermatua dago.\nAutokontsumorako barazkien aniztasun handia landatzen da. Haurrek kultiboen lanketa eta jarraipen parte hartzen dute: lurraren prestaketa, ereitea, landaketa, uzta bilketa… Baratzeak hurrengo hauek osatzen dute: baso-landare eta landare apaingarrien mintegia, garaiko lore produkzioa bermatzeko negutegia eta fruta-arbolen landaketa zabala.\nOrokorrean Iruñerrian, eta bereziki Arangurengo haranean, laborantza-lurren artean zereala nagusitzen da. Zerealen artean, landatuena garia da, eta oloa eta garagarra maila baxuago batean. Horien osagarri moduan eguzkilorea, ilarra eta koltza landatzen dira ere.\nEskualde osoa zerealaren kultura eta paisaiari lotuta dago. Laborantzaren garapenak (lurra prestatu, erein, jaso eta berriz ereiten den bitartean), urtaro desberdinak markatzen ditu, bizitzaren zikloa erakustaraziz.\nGaria oso garrantzitsua da gure bizitzan, gure elikaduraren osagai garrantzitsuenetarikoa baita. Irinarekin egiten den produkturik preziatuena ogia da, baina horretaz gain, pasta (makarroiak, espagetiak), gailetak, bizkotxoak, eta abar sukaldatzeko ere beharrezkoa da. Iruñerriko gariaren parterik handiena animalientzako pentsuak egiteko erabiltzen da.\nEnergia berriztagarrien parkea\nEnergia berriztagarri desberdinak eta hauen erabilerak ezagutu eta ulertzeko ibilaldi didaktikoa eskaintzen du parkeak. Hainbat energia mota aurkitzen dira, eguzki energia fotoboltaikoa, energia mikrohidraulikoa, energia eolikoa eta biomasaren energia, batik bat.\nHoriei lotuta, parkea hurrengo ekipamenduaz ornituta dago: eguzki plaka fotoboltaikoak, kontsumo baxuko argiztapen zirkuitua, ur-ponpa fotoboltaikoa, eguzki-plaka termikoak, eguzki-sukaldea, eguzkiaren bidez argizaria egiteko tresna, ariete hidraulikoa, turgo mikroturbina, haize-errota, ikaztegia, negutegia, konpostagailua, eta abar. Gainera, energiaren etxean hainbat panel daude, eta baita bateria gela, energia sortzen duten bizikletak ere.\nParkea grafikoa eta ulergarria izanik, partehartzeko aukera ematen du, bere oinarriak hobeto ulertzen lagunduz.\nNafarroako Gobernuak eta Meteorolgiako Estatu Agentziak elkarbanatzen dituzten estazio sareen barruan dago. Nafarroan aurki daitezkeenen artean hornituenetarikoa da, datu kantitate handia biltzeko aukera baitu. Bildutako datuak erabiliz iragarpen meteorologikoak eta ikerketa klimatikoak egiten dira.\nHauek dira, besteak beste, estazioan neurtzen dituen datuak: tenperatura, prezipitazioa, hezetasun erlatiboa, haizearen abiadura eta norabidea, presio atmosferikoa, lurrunketa eta eguzki erradiazioa.\nDatu horiek sistema automatizatu baten bidez biltzen dira, hurrengo aparatuak erabiliz: tenperatura maximo eta minimoak neurtzeko termometroak, hezetasun erlatiboa neurtzeko termometroak, psikrometroa, lurreko sakonera desberdinetan tenperatura neurtzeko termometroak, termohidrografoa, plubiometroa, ebaporimetroa, plubiometroak, anemometroa, haize-orratza, eta abar.\nUr-zikinen araztegirako sistema biologikoa. Mundu mailan ur gezaren urritasuna arazo garrantzitsua da, beroketa globalarekin are gehiago areagotuko dena. Horregatik, baliabide honen kudeaketak gero eta eraginkor eta arduratsuagoa izan behar du.\nIlundaingo ur-zikinen araztegirako sistema biologikoa 2008ko uztailean sortu zen. Fundazioko baliabide gehienen modura, sistema hau ere berezi eta didaktikoa da. Hiru dekantazio baltsetan oinarritzen da, aurrena solidoen banaketa egiten delarik. Prozesuaren bukaeran tratamendu biologikoa burutzen da iragazi gabeko hondakinekin. Amaitzeko, ura ubidean isurtzen da.\nBaliabide honekin, uraren zikloa jorratzeaz batera, uraren garrantzia sakonki lantzen da.


Eureka! Zientziaren astea - Elorrioko Txintxirri Ikastola\nEureka! Zientziaren astea\n» Eureka! Zientziaren astea\nProbetak, erreakzio kimikoak, hipotesiak, ortuak, mikroskopioak…Maiatzaren 4tik 8ra ikastolan aste berezia ospatu dugu eta ikasleek hainbat eta hainbat ekintza egin dituzte, beti ere, zientzia ardatza izanik.\nMetodo zientifikoaren pausuak jarraitu dituzte esperimentuak egiteko eta zientzialariak bezalaxe, behaketaren ondorioz hipotesiak bota dituzte gero zientifikoki ondorioak ateratzeko.\nTxikienak ortua egin dute, naturaz gozatuz eta nagusienek, taldeka, zientziaren bitxikeriak ikusi eta ulertzeko parada izan dute. Gora Txintxirriko zientzialariak!


Efemeridea. Jose Manuel Etxeita 1842ko abenduaren 13an jaio zen Mundakan - Euskonews\nJose Manuel Etxeita.\nMarinel aparta, Etxeitak itsasbidaia luzeak egin zituen Hego Amerikara eta Filipinetara —Manilako alkate izatera iritsi zen—, eta dirua eginda itzuli zen Mundaka bere sorterrira, atseden hartzera eta euskal idazlanak sortzera.\n1909an argitaratu zuen “Josetxu” bere eleberri nagusia. Ez zen abentura-nobela, biografia irakurrita espero zitekeen moduan. Garaiko moldeen legera, euskara eta fedea eta autoritatea bezalako baloreak defendatzen dira ohitura-nobela honetan. Urtea betetzerako bigarren eleberria plazaratu zuen: “Jaioterri maitia”.\nIrakurketa atsegineko idazlea, bizkaiera kolokiala erabili zuen. Halaber, oso modu naturalean tajutzen zituen elkarrizketak.


Idatziaren kulturaren gainbehera (II) | 31 eskutik\n← Ikus-entzunezko fikzioa euskaraz\nOi, gu hemen, bidean galduak… (eta II) →\n2014/02/05 · 07:00\nIdatziaren kulturaren gainbehera (II)\nIdaztea ez da letrak bata bestearen atzean jartzea. Testu bat osatzen denean, mamia bera bezain garrantzitsutzat jo beharko litzateke begietan egingo duen efektua. Egungo testu askoren bisaia, estetika, fotogenia zaintzen hain ardura gutxi jartzea, niretzat, idatziaren kulturaren gainbeheraren sintoma garbia da.\nTestuaren estetika zainduak, jakina, atsegin ematen dio irakurleari, baina, batez ere, testua atzitzen, prozesatzen eta ulertzen laguntzen dio. Esate baterako, testu elebidun askotan, alderdi honek egiten du huts. Nik esango nuke zati handi bat aurreratu dugula garai bateko formulario elebidunetatik hona, baina, ardurarik arduratsuena jarrita ere, nekez lortzen da atontze biribil-biribila.\nNire iritziz, erabiltzaileari praktikoagoa izango litzaioke orriaren alde batean euskarazko bertsioa ipintzea, eta, beste aldean, beste hizkuntzako bertsioa.\nIkus-entzunezko pantailetan jartzen diren idatziak ere, sarri baino sarriagotan, erabiltzailearentzako laguntza barik, sufrikario dira.\nBegiko zait bideo horretako konektatze- eta komunikatze-nahia, baina esango nuke ez dutela asmatu. Erabiltzaileari, irakurtzeko astia eman behar zaio; beraren begirada gidatu egin behar da; azpidatziak eta gaininpresioak ez dira bateragarriak —pertsona batek ezin die biei eman arreta aldi berean—, eta abar. 16/9ko pantailak zabaldu direnetik, larriagoa da kontua, bideo-sortzaileei alderik alde idazteko grina moduko bat sartu zaie eta.\nZorionez, jarraibide egokien bila dabilenak badu nora jo. Jan Ivarssonen Subtitling for the Media (1992) jakingarriz beteta dago. Adibidez, hobe dela pantailako azpidatziak ezkerretara justifikatzea, begiari erreferentzia-puntu finkoa eskaintzeko. Edo arinago irakurtzen dela testu-lerroak binaka eskainiz gero, banaka baino. Edo 40 karaktere baino gehiagoko lerroak irakurtzen nekezagoak direla. Euskal Telebistan, Ivarssoni jarraitu diogu azpidazteko arauak prestatu ditugunean.\nOne response to “Idatziaren kulturaren gainbehera (II)”\nInteresantea da aritzea buruz visualizationea textuac eta ere generalqui presentatione visualaz.\nAri garelaric thematica hortaz dateque ere contuan hartzecoa eguiten diren barbaritate oryhographicoac euscaraz izquiriatzean. Hala nola, video, virtual, vainilla, … Contuan da hatzecoa ere hitzen apparientzia visual, stetico, cultural, …a.


Meatzaritzarako erabilitako 700 pakete maltzur baino gehiago detektatu ziren RubyGems | -en Linuxetik\nMeatzaritzarako erabilitako 700 pakete maltzur baino gehiago detektatu ziren RubyGems-en\nDarkkrizt | | Berri, Programazioa\nDuela egun batzuk ReversingLabs ikertzaileek kaleratu dute blogeko mezu baten bidez, typosquatting-aren erabileraren analisiaren emaitzak RubyGems biltegian. Normalean typosquatting pakete maltzurrak banatzeko erabiltzen da diseinatu da arretarik gabeko garatzaileei errore bat idatzi edo aldea ez nabaritzeko.\nIkerketak 700 pakete baino gehiago agerian utzi zituen, cHaien izenak pakete ezagunen antzekoak dira eta xehetasun txikietan bereizten dira, adibidez, antzeko letrak ordezkatuz edo marratxoen ordez marratxoak erabiliz.\nHorrelako neurriak ekiditeko, pertsona maltzurrak eraso bektore berrien bila dabiltza beti. Horrelako bektore bat, software hornikuntza katearen erasoa deitua, gero eta ezagunagoa da.\nAztertu ziren paketeen artean, hori adierazi zen osagai susmagarriak zituzten 400 pakete baino gehiago identifikatu ziren dJarduera maltzurra. Bereziki, Fitxategia aaa.png zen, kode exekutagarria PE formatuan.\nPakete gaiztoen artean fitxategi exekutagarria duen PNG fitxategia zegoen Windows plataformarako irudiaren ordez. Fitxategia Ocra Ruby2Exe erabilgarritasuna erabiliz sortu zen eta sartu egin zen auto-erauzketa artxiboa, Ruby gidoiarekin eta Ruby interpretatzailearekin.\nPaketea instalatzerakoan, png fitxategiari exe izena aldatu zaio eta hasi zen. Exekuzioan zehar, VBScript fitxategi bat sortu zen eta autoabiarazteko gehitu zen.\nBegizta batean zehaztutako VBScript maltzurrak arbelaren edukia eskaneatu zuen kripto zorroen helbideen antzeko informazioa aurkitzeko eta detektatu ezkero, zorroaren zenbakia ordezkatu zuen erabiltzaileak desberdintasunak nabarituko ez zituela eta funtsak zorro okerrera transferituko zituela.\nTyposquatting bereziki interesgarria da. Eraso mota hau erabiliz, nahita izendatzen dituzte pakete maltzurrak ahalik eta ezagunenen antza izateko, espero ez duen erabiltzaileak izena oker idatziko duelako eta nahi gabe pakete maltzurra instalatuko duen itxaropenarekin.\nIkerketak erakutsi du ez dela zaila pakete maltzurrak biltegi ezagunenetako batean gehitzea eta pakete horiek oharkabean pasa daitezke, deskarga ugari egin arren. Kontuan izan behar da arazoa ez dela RubyGems-erako espezifikoa eta beste biltegi ezagunei aplikatzen zaiela.\nAdibidez, iaz, ikertzaile berak identifikatu zuten biltegia NPM antzeko teknika erabiltzen duen bb-builder pakete maltzurra pasahitzak lapurtzeko fitxategi exekutagarria exekutatzeko. Aurretik, atzeko atea aurkitu zen gertaeraren korrontearen NPM paketearen arabera eta kode kaltegarria gutxi gorabehera 8 milioi aldiz deskargatu zen. Pakete kaltegarriak aldian-aldian agertzen dira PyPI biltegietan.\nPakete hauek bi konturekin lotzen ziren horren bidez, 16ko otsailaren 25tik otsailaren 2020era 724 pakete maltzur argitaratu zirenRubyGems-en, guztira 95 aldiz deskargatu ziren guztira.\nIkertzaileek RubyGems administrazioari jakinarazi diote eta identifikatutako malware paketeak dagoeneko kendu dira biltegitik.\nEraso horiek zeharka mehatxatzen dituzte erakundeak, softwarea edo zerbitzuak eskaintzen dizkieten hirugarren saltzaileei eraso eginez. Saltzaile horiek orokorrean argitaratzaile fidagarritzat hartzen direnez, erakundeek denbora gutxiago igarotzen dute kontsumitzen dituzten paketeak malwarearik ez dutela benetan egiaztatzen.\nIdentifikatutako arazo paketeen artean, ezagunena atlas-bezeroa izan zen, hau da, lehen begiratuan ia bereizten ez den atlas_client pakete legitimotik. Zehaztutako paketea 2100 aldiz deskargatu da (pakete normala 6496 aldiz deskargatu da, hau da, erabiltzaileek oker egin dute kasuen ia% 25ean).\nGainerako paketeak batez beste 100-150 aldiz deskargatu ziren eta kamuflatu egin ziren beste pakete batzuetarako azpimarratzeko eta marratxoak ordezkatzeko teknika bera erabiliz (adibidez, pakete gaiztoen artean: appium-lib, action-mailer_cache_delivery, activemodel_validators, asciidoctor_bibliography, assets-pipeline, assets-validators, ar_octopus- replication tracking, aliyun-open_search, aliyun-mns, ab_split, apns-polite).\nEgindako azterketari buruz gehiago jakin nahi baduzu, xehetasunak kontsultatu ditzakezu honako esteka.\nArtikuluaren bide osoa: Linuxetik » Berri » Meatzaritzarako erabilitako 700 pakete maltzur baino gehiago detektatu ziren RubyGems-en\nRebuilderd - Arch Linux-en pakete bitar egiaztatzeko sistema independentea\nDebian: proiektu berria, kode zaharra kentzea eta Git erabiltzeko gomendioak


Lea-Artibaik eta Uribe Kostak jokatuko dabe BBK Sariketako finala\nBizkaie! 2015-03-24 00:00\nGaur goizean jokatu da azken finalaurrekoa Sopelako Ander Deuna ikastolan; Uribe Kostako taldeak irabazi deutso Busturialdeari oso alde txikiagaz, eta holan, egueneko finalera sailkatzea lortu dau. Honenbestez, erabagita dagoz 2015ko Bertsolari Gazteen BBK Sariketako finalistak: Lea-Artibai eta Uribe Kosta.\nGaur goizean jokatu da aurtengo sariketako azken finalaurrekoa Sopelako Ander Deuna ikastolan;lLehenengoz heldu da Bertsolari Gazteen BBK sariketea Ander Deunara, gainera. Uribe Kostako eta Busturialdeko taldeek kantau dabe, eta etxeko taldea izan da irabazlea.\nGaurko saioan gai-emoilea Olatz ...\nIon Macarenok 'Nickel' erakusketea aurkeztu dau Bilboko Rekalde aretoan\nBizkaiko Foru Aldundiaren barriek 2015 programearen emoitzea da Nickel, izan be Ion Macareno artista bilbotarrak arte sorkuntzako bekea jaso eban proiektua gauzatzeko. Maiatzaren 3ra arte egongo da ikusgai, Rekalde aretoko Kabinete Abstraktua gelan. Erakusketearen aurkezpenean, Ion Macareno artistea bera eta Foru Aldundiko Kultura zuzendari Gonzalo Olabarria izan dira.\nMacarenok herri-adierazpenaren idea ikertu dau egitasmo honetan; hau da, kalean, uriko eta jentartean jazoten diran ekintzak, uri-paisaje horretara egokitzeko asmoz (edo kontrara) egindako keinuak, uria subjektuaren beharretara moldatzeko egindakoak. Macarenoren ustez, esperimentazinoa ...\nUdabarria lo dago...\n'Itzulpenek euskal literaturea indartzen, aberasten eta normaltzen lagundu dabe'\nBizkaie! 2015-03-24 00:00 Kultura-aisialdia\nUPV/EHUk argitaratutako Euskal Literatura itzulia. Bernardo Atxagaren lanak erdaretan liburuak itzulitako obren osoko argazkia eskaintzen dau. UPV/EHUko ikertzaile Elizabete Manterola Aguirrezabalagak esan dauen lez, Euskal literaturea oso gaztea izan arren, azken 40 urteetan literatur lan horreek erdaratara itzultzea gero eta ohikoago da. Manterolak ELI Euskal Literatura Itzuliaren katalogoan batutako lan itzuliei buruzko datuak ikertu ditu. Izendegi horretan agertzen dan moduan, 2012aren erdialdera arte 161 idazleren obrak 38 hizkuntzatara itzuliak izan dira. Datu horreek aztertu ondoren, Manterolak ikerketea ...\nEUSKAHALDUNDU! Lelopean 19. Korrika Bilbora helduko da martxoaren 29an\nBilbon euskaraz 2015-03-24 00:00\n2.500 kilometro inguru egin ostean Enekuri etorbidetik sartuko da 07:30ean\nHARRAPAZANK ESZENAKO FINALISTEN ZERRENDA\nHarrapazank! 2015-03-23 21:31\nIzena eman zenutenetik hainbat esperientzia bizi izan dituzu elkarrekin. Adituen laguntzari esker zuek sortutako lanak landu izan dituzue, kastinetan zuen ikuskizunak talauratu zenituzten eta epaimahaikideek emaitzarekin gozatzeko aukera izan zuten. Finalak ate joka ditugu eta heldu da finalisten zerrenda argitaratzeko momentua! Horra hor finalisten zerrenda. Zorionak eta milesker guztioi! Asteburu honetan, martxoaren 28an eta 29an, sormen prozesu trinko\nThe post HARRAPAZANK ESZENAKO FINALISTEN ZERRENDA appeared first on Harrapazank aisialdi zirkuitua.\nMarimaistra 2015-03-23 20:54\nMarimaistra 2015-03-23 17:46\nGaur bi bider egin dut antxitxika eta biak aldapa latzetan. Lehenengoa Araban, Untzillan; Bigarrena herrian, Elgetan, Uberatik gora. Bigarren hau dakart blogera. Goibeko Euskaltzaleon Topagunearena zen kilometroa (Hemen Elgetako Lekuko aldaketak). Goibekotik, hala ere, erabaki dugu Espaloia Kafe Antzokia kudeatzen dihardutenei ematea aukera gurekin batera egiteko metro horiek. Batirtzek eta Nazarak eginahalak egin dituzte. Serio […]\nEuskal kultureak Loraldia eukiko dau Bilbon apirilean\nBizkaie! 2015-03-23 15:23 Kultura-aisialdia\nEuskal kulturearen adierazpide guztien topaketea egin nahi dabe apirilaren 23tik 26ra bitartean, 19. mendeko Lora Jokoen espirituari jarraituta. Udabarria, Bilbo eta euskal kulturea izango dira ardatzak. Holan, musikearen, antzerkiaren, bertsolaritzearen, arte plastikoen eta abarren batuketatik sortuko dabe Loraldia. Bilboko hainbat lekutan izango dira ikuskizunak. Asmoa da, datozen urteetan ekimenari eustea eta Loraldia haztea, euskerearen eta kulturearen erreferente bihurtu arte.\nLoraldiaren jaiotzan erakunde, kultur talde eta norbanako askok jardun dabe alkarlanean. Ekimenaren bultzatzaile nagusietako bat da Imanol Agirre eta, azaldu ...\nOsteguneko Udalbatzarrean jorratuko ditugun gaiak: herri kontsultak, uraren kalitatea, Dolaretxe, Buia, TTIP, gaixotasun arraroak, istripuak\nEHBildu Bilbo 2015-03-23 12:16\nHona hemen datorren osteguneko Udalbatzarrean EHBilduk eramango dituen mozio-proposamenak: Parte-hartzea, kontsulten inguruko arautegia Udal Osoko Bilkura honek Gobernu Batzordeari agintzen dio parte hartze prozesu bat abian jar dezala herritarren kontsulten inguruko Arautegia osotzeko helburuarekin. Honek herritarrek bere bozaren bitartez interes orokorra duten Udal gaietan eragin ahal izateko aukera irekitzea du xede. Mozioa: Herri kontsultak – […]\nArgia 2015-03-23 12:10\nDeseroso etxetik kanpo\nAsier Figueroa 2015-03-23 11:58 Kirolak\nBilbao Basketek ezin izan zuen CAI Zaragoza sendo baten aurka irabazi (76-64).\nGeuria.info 2015-03-23 11:03 Kirolak\nAlmeriaren kontrako garaipenak eta Malagaren porrotak Europako postuetatik bost puntura hurreratu dituzte bilbotarrak. Duela aste batzuk bazirudien ezinezkoa izango zela Europako postuengatik borrokatzea. Baina, bost partidu segidan irabazi eta gero, Athletic hurreratzen hasi da. Bost puntura dauka Malaga, sailkapeneko 7. tokian Europako atea ixten duen taldea. Argi dago bolada on horri eustea ez dela erraza […]\nHerbehereetako Ganbara Abesbatzak Rossiniren piezak interpretatuko ditu\nBizkaie! 2015-03-23 11:00 Kultura-aisialdia\nAste Santuko giroan sartuko ditu entzuleak Bilbao Ars Sacrum egitarauak. Gizakundearen eleizeak hainbat kontzertu hartuko ditu martiaren 30era arte, eta tartean bertoko eta kanpoko bakarlariak eta abesbatzak izango dira.\n‹‹ Aurrekoak 1 2 3 4 ... 1835 1836 1837 1838 1839 1840 1841 1842 ... 2214 2215 2216 2217 Hurrengoak ››


Gizonezko batek ihes egin du Ertzain Etxetik identifikatzen saiatzen ari ziren bitartean, eta geroago atxilotu dute - Laudio - Aiaraldea.eus\nErredakzioa 2019-06-05 08:31\nGaur goizean izan da atxiloketa. / Aiaraldea.eus\n8:00ak baino lehen egin dute atxiloketa ertzainek eta, antza, agintaritzaren aurkako atentatuaren delitua leporatu diote.\nGaur 8:00ak aldera gizon bat atzeman du Ertzaintzak Laudioko tren geltokian. 3 patruilek parte hartu dute atxiloketan. Poliziaren prentsa bulegoak argitu duenez, agintaritzaren aurkako atentatuaren delitua leporatu diote.\nBerez, Ertzaintzak 07:15ean ikusi du lehenengo aldiz 24 urteko gizonezkoa A-625 errepidean, Arrankudiaga-Zollon. Poliziak berarekin harremanetan jarri dira, jarrera hori arriskutsua zelako, eta identifikazio agiririk ez zuenez gainean, Laudioko komisariara eraman dute bere nortasuna argitzeko.\nBehin Ertzain Etxean, harreran itxaroten zegoen bitartean, gazteak ihes egin du eta Ertzaintzak bera bilatzeari ekin dio. 8:00ak aldera tren geltokian topatu dute. Berriro polizia atzean uzteko saiakera egin du gizonak eta ertzainek harrapatu dute. Tira-biran, Ertzaintzaren arabera, agenteak jo ditu eta horregatik egotzi diote agintaritzaren aurkako atentatuaren delitua.\nPrintzipioz, arrastatuak ez dauka beste deliturik, baina hori identifikatu ondoren argituko dute.


Erchin - Wikipedia, entziklopedia askea.\nCanton of Arleux (en)\n50° 19′ 05″ N, 3° 10′ 01″ E / 50.3181°N,3.1669°E / 50.3181; 3.1669Koordenatuak: 50° 19′ 05″ N, 3° 10′ 01″ E / 50.3181°N,3.1669°E / 50.3181; 3.1669\nLewarde, Roucourt, Cantin, Bugnicourt, Villers-au-Tertre, Monchecourt eta Masny\n692 (2017ko urtarrilaren 1a)\n335 (%48.4) 357 (%51.6)\nErchin Frantziako udalerria da, Nord departamenduan dagoena, Hauts-de-France eskualdean. 2013an 735 biztanle zituen.\n2007an Erchin udalerrian erroldatutako biztanleak 735 ziren. Familiak 270 ziren, horien artean 46 pertsona bakarrekoak ziren (15 bakarrik bizi ziren gizonak eta 31 bakarrik bizi ziren emakumeak), 89 seme-alabarik gabeko familiak ziren, 120 seme-alabak dituzten bikoteak ziren eta 15 seme-alabak dituzten guraso-bakarreko familiak ziren.\n2007an 281 etxebizitza zeuden, 267 familiaren etxebizitza nagusia ziren, 1 bigarren erresidentzia bat zen eta 14 hutsik zeuden. 277 etxeak ziren eta 1apartamentu bat zen. 267 etxebizitza nagusietatik 243 bere jabearen bizilekua ziren, 19 alokairuan okupaturik zeuden eta 5 doan lagata zeuden; 4 etxek bi gela zituzten, 21 etxek hiru zituzten, 57 etxek lau zituzten eta 185 etxek bost zituzten. 207 etxek euren parking plaza propioa zuten azpian. 99 etxetan ibilgailu bat zegoen eta 141 etxetan bat baino gehiago zituzten.\nErchin udalerriko biztanleria-piramidea 2009an .\n2007an lan egiteko adina zuten pertsonak 496 ziren, horien artean 350 aktiboak ziren eta 146 inaktiboak ziren. 350 pertsona aktiboetatik 319 lanean zeuden (173 gizon eta 146 emakume) eta 31 langabezian zeuden (15 gizon eta 16 emakume). 146 pertsona inaktiboetatik 57 erretiraturik zeuden, 57 ikasten zeuden eta 32 "bestelako inaktibo" gisa sailkaturik zeuden.\n2009an Erchin udalerrian 276 unitate fiskal zeuden, 779 pertsonek osaturik. Pertsona bakoitzeko diru-sarrera fiskalaren mediana urteko 18.219 euro zen.\n2007an zeuden 16 komertzioetatik, 1 erauzte enpresa zen, 4 eraikuntza enpresak ziren, 4 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen, 2 higiezinen enpresak ziren, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 6 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 1 zurgina, 1 eraikuntza enpresa eta 2 ile apaindegiak.\n2000. urtean Erchin udalerrian 13 nekazaritza-ustiategi zeuden, 580 hektarea erabiltzen.\nRoucourt (1,8 km)\nVillers-au-Tertre (1,9 km)\nLewarde (2,7 km)\nBugnicourt (2,9 km)\nCantin (3,1 km)\nMonchecourt (3,2 km)\nFressain (3,8 km)\nBNF: 15266774c (data)


Riisitunturi Parke Nazionala - Wikipedia, entziklopedia askea.\nRiisitunturi Parke Nazionala\nKoordenatuak: 66° 13′ 35″ N, 28° 29′ 31″ E / 66.22639°N,28.49194°E / 66.22639; 28.49194\nNoukavaararen gailurretik ikusten den PNeko parajea.\nRiisitunturi Parke Nazionala (finlandieraz, Riisitunturin kansallispuisto; ipar samieraz, Riisitunturi álbmotmeahcci) Finlandia iparraldeko Lappi eskualdean dagoen parke nazional bat da. Koillismaa izeneko eskualde muinotsu eta basotsu batean dago, Posio udalerri lappitarraren hegoaldean. Nahiz eta Kitkajärvi aintzirak ez dauden babestutako eremuaren barruan, parke nazionaletik aintzira erraldoi eta ospetsu hauetara doazen ibilbide asko daude .\n1982. urtean sortu zuten bertako baso eta inguruak babesteko eta 77 km²-ko azalera dauka. Bisitari gutxien jasotzen dituen Finlandiako parke nazionaletako bat da, natura basatiaren erdian dagoenez bertara iristea nahiko zaila delako. Oulanka Parke Nazionaletik eta Korouoma Natura Erreserbatik gertu dago.\nNahiz eta, gaur egun, parke nazionalak bertako natura basatia babesten duen, aspaldian, zenbait triskantza egin zituzten bertako biztanleek. 1930eko hamarkadan bertako baso guztiak bota egin zituzten eta samien ohitura zaharrei amaiera eman zitzaien. Antzinean, samiek Koillismaa eskualdeko oihanetara eramaten zituzten neguetan elur-orein etxekotuak bertako likenez elikatzeko. Hala ere, deforestazioaren ondorioz, ohitura honi bukaera eman behar izan zioten eta samiek iparralderantz joan behar izan zuten .\nParke nazionalaren ezaugarri berezienak zingirak eta muinoak dira. Kitkajärvi aintziren inguruan dagoen eremuak 300 metro goitiko altuera dauka eta parkeari izena ematen dion muinoa, hain zuzen, bertako lekurik garaiena da. Riisitunturik 465,3 metro dauzka. Eurasia iparraldean dagoen taiga eremu zabalenaren barruan dago parkea eta bertako ezaugarri nagusienak goroldio eta izeidiak dira. Gaur egun dauden basoek ez dauzkate ehun urte baino gehiago; izan ere, 1930eko hamarkadan herritarrek eremu honetako oihan guztiak bota zituzten bertako egurrari probetxu ateratzeko asmoarekin. Bestalde, muino garaienetan ez dago landarerik eta tundra eremu latza nagusitzen da. Basoaz eta muinoez gain, zenbait aintzira txiki daude bertan.\nBertako hegazti ohikoenen artean, larre-buztanikarak, negu-txirtak, negu-txontak, txio horiak eta zisne txistulariak daude. Eremu muinotsuetan eta basoetan ikus daitezkeen ugaztun nagusiak, elur-oreinak eta hartz arreak dira .\nMarkatutako 30 km-ko bide-sarea dago. Parke nazional guztian zehar dauden bide hauek oinezkoentzat, txirrindularientzat eta eskiatzaileentzat dira eta luzera desberdinetakoak dira. Bide luzeenak, 20 km dauzkan UKK Trail ibilbidea da; motzena, aldiz, 4,3 km-ko luzera duen Riisin Rääpäsy bidea da. Hilgabeko arrantza eta perretxikoen bilketa onartuak daude parke nazionalean eta lo egin ahal izateko zenbait borda ere badaude .\nBertara iristeko, Kuusamotik Kemijärvira doan Valtatie 5 autobidea edo Kuusamotik Posiora doan Kantatie 81 errepidea hartu behar da. Ez dago parke nazionalaren sarrerara doan garraio publikorik, baina Kuusamo aireportua eta Kemijärvi udalerriko tren-geltokia hurbil daude .\n↑ Riisitunturin historia\n↑ Riisitunturin reitit\n↑ Riisitunturin kulkuyhteydet\nRiisitunturi Parke Nazionala (Finlandieraz) (Ingelesez)\nMultimedia: Riisitunturi National Park


About: dbpedia-eu:Paul_Natorp Goto Sponge NotDistinct Permalink\nPaul Natorp Alemaniar filosofoa (Düsseldorf, 1845eko urtarrilaren 24a - Marburgo, 1924ko abuztuaren 17a). Marburgoko eskola neokantistako filosofo ezagunetako bat izan zen. Kanten idealismo kritikoa onartu zuen naturalismoari aurka egiteko. Pentsamenduaren eta izatearen batasuna proposatu zuen, Platonen ideien teorian oinarri hartuta. Matematika logikan oinarritu zuen. Lan aipagarriak dira: Sozialpädagogik (1899, Gizarte pedagogia), Platos Ideenlehre (1903, Platonen ideien teoria), Die logischen Grundlagen der exakten Wissenschaften (1910, Zientzia zehatzen oinarri logikoak).


UEU eta Askapenak antolatutako 'Prozesu bolivariarra'ren inguruko jardunaldietako partehartzea (eta elkartasun keinua) - Boltxe\nGaur, ekainak 5, larunbata, 50 lagunek hartu dute parte Askapenak eta UEUk antolatutako jardunaldietan «Prozesu Bolivartarra: oztopo eta erasoen gainetik “La Patria grande” eraikitzen » (egitaraua eta informazio gehiago hemen).\nAipatzekoa da arratsaldeko hitzaldietako batean (“Integrazioaren aldeko beste mugimenduak eta gerrillak”) eta programan agertzen ez den arren, Salvador Tio, Puerto Ricoko MCBko (Movimiento Continental Bolivariano) kidea ere izan dugula hizlari gisa Julen Zulaikarekin batera (Askapeneko kidea) (argazkia atxikturik).\nBukatzeko esatea partehartzaile guztiak argazki bat atara dugula «Prozesu bolivariarrarekin elkartasuna! Herriok Independentzia!» idatzita zuen pankarta bat eta MCBko bandera eskuan. Gure elkartasun internazionalistarik beroena helarazi nahian Venezuela, Koonbia, Kuba, Bolivia, e.a.-ei. (argazka atxikiturik).


Kike Amonarriz: â€œHizkuntzarekin gozatzeko, zikindu, puskatu, maneatu, erabili egin behar daâ€ | euskaljakintza\nBy motamendi on 2008(e)ko azaroak 24 in solasean\nKike Amonarriz izena entzutean, segituan etortzen zaigu burura Mihiluze programaren aurkezlea; izan ere, EITBko hainbat programatan ibili ondoren, hiru urte daramatza azken honetan. Iluntzero, Ilaski Serrano lankidearekin, hiru bikote jartzen ditu hieroglifikoak, sms mezuakâ€¦ asmatzen, betiere ezaguna zaion umore puntua galdu gabe. Telebistan ikusi ez dugunetan, ordea, ez da denbora alferrik galtzen ibili. Modu batera edo bestera euskararen erabilera zabaltzen saiatu da.\nJakinekoa da horrelako pertsonaia bati egindako elkarrizketa erruz ateratzen dela dibertigarri edo xelebrea. Kasu honetan ere hala izan zen, Kikek kontatutakoarekin barre gozo egin baikenuen laguntzera nirekin joan zen ahizpa eta biok. Baina arrazoi gehiago ere izan genituen; izan ere, elkarrizketaren erdian Tolosako udaletxeaz kokoteraino zegoen emakume bat sartu zitzaigun, geunden inguruko baldosen egoera txarra salatuz. Dirudienez, kameraz grabatzen ari ginela ikusitakoan, une paregabea iruditu zitzaion protesta egiteko, agian, telebista batekoak ginela pentsatuz edo. Grabazioan emakumea ikusten ez bada ere, argi entzuten da esaten duena. Telebistan agertuko ez den arren, beheko bideoan geratuko da bere protesta. Zaila izango den arren, ea baten batek entzun eta emakumearen arazoa konpontzen duen.\nHan eta hemen informazio bila ibili, eta zure lehenengo 1.000 pezetak pailazo lanetan irabazi zenituela jakin dut. Azaldu iezaguzu nondik datorkizun ingurukoei barre eginarazteko gaitasun hori .\nKasualitate bat izan zen. Oraindik hor egongo dira Abaigarreko udalekuak, ezta? Ez dakit zuek egon zareten… Bada, 14 urterekin Euskal Udalekuetara hara joan nintzen. Nik uste dut euskaraz normal egiten nuen lehenengo aldia izango zela; izan ere, garai hartan, hemen, Tolosan, erdaraz egiten zen. Han Euskal Herriko toki ezberdinetako jendea juntatu ginen eta guztien artean Hernaniko bi lagun zeuden. Lagun horiek pailazo talde bat zuten: Oto, Toto eta Pototo. Abaigarrera Toto eta Pototo joan ziren; beraz, Oto behar zuten. Niri ez dakit zer ikusi zidaten eta ea haiekin pailazoarena eginez saiotxo bat egingo ote nuen galdetu zidaten. Nik baiezkoa eman nien. Horrela, saio bat eman genuen udalekuan.\nUda pasatu zen eta iraila inguruan deitu zidaten Oto pailazoarena egiten zuena berriro gaixo zegoela esanez, eta ea Aranon (Nafarroan) zuten ikuskizunean parte hartuko nuen galdetu zidaten. Berriz, baiezkoa eman nuen. Bada, hantxe irabazi nituen nire lehenengo 1.000 edo 500 pezetak. Jada ez naiz gogoratzen, baina momentuan diru asko zela iruditu zitzaidan. Agian, 50 pezeta izango ziren…\nOrain dela gutxi, Asisko Urmenetarekin hitzaldi bat ematera joan eta oraindik batzuk gogoratzen ziren: ” Bai, hemen izan ziren pailazo batzuk. Zuek al zineten?”. Noski, gu garai hartan oraindik txikiak ginen. Horrela hasten den pertsona bizi guztirako markatuta geratzen da.\nHarluxet hiztegiak honela definitzen du umorea: aldartea, pertsonaren gogoaren egoera. Zerorrek nola definituko zenuke?\nUmorea aldarte bat da, mundua ikusteko modu bat\nNik uste dut definizio egokia dela; azken finean, aldarte bat da. Umorea ona edo txarra izan daiteke. Askotan badirudi geure umore onaz bakarrik gogoratzen garela, eta umore txarra ere badago, batzuetan umore ona baino gehiago. Aldarte bat da, mundua ikusteko modu bat. Zuk umore onez ikusten baduzu mundua, gauza batzuk erlatibizatzeko joera izango duzu, ikuspegia malgutzen dizu. Normalean ikuspegi oso zurruna, oso itxia, dutenak umore txarrarekin gehiago identifikatzen ditugu. Adibidez, politikoki diktadura bat beti identifikatzen dut umore txarrarekin, askoz ere zurrunagoa delako. Nik amesten dudan demokrazia umore onarekin gehiago identifikatzen dut. Azken batean, dogmatismoen kontrako antidoto bat ere bada, bizitzaren arazoak erlatibizatzeko modu bat, baita askotan ulertezina den edo zentzu gutxi duen bizitza honi buelta bat emateko aukera ere.\nUmorez bai, baina euskaraz ere bai. Hizkuntzarekin jolasean ibili zara Zazpiak Batman kolektiboan. Esplika iezaguzu zertan datzan eta ideia nondik sortu zen.\nIdeia afari batean sortuko zen. Ez naiz gogoratzen, baina itxura guztia dauka. Antton Olariaga eta Asisko Urmeneta lehendik ezagutzen nituen, eta, orduan, Asiskok sarean sortu zuen Mantxut egokitu zen. Oraindik sarean dago, zuek begiratu, nahiz eta irakasleak ikustea debekatu. Proposamen bat zen eta liburuxka batzuk atera zituen lokuzio batzuekin. Orduan, horren inguruan aurkezpen bat prestatu behar genuen eta oso ondo atera zen. Ondoren, errepikatu egin genuen. Horrela, zerbait egiteko gaia bazela iruditu zitzaigun eta aurrera ateratzea erabaki genuen. Halako batean, beste nonbaitetik deitu ziguten ea zer edo zer egingo genuen proposatuz. Gu, egia esan, alperrak gara, eskatzen ez badigute ez dugu egiten. Beraz, eskatu egin zigutenez, zerbait prestatzea erabaki genuen. Hari hartatik tiraka, Mantxut Zazpiak Batmanen lehenengo emaitza izan zen. Gero hitzaldi batzuk atera ziren. Lehenengoa “Euskaraz libertitzeko manerak” izan zen. Bigarrena, â€œEuskara lardaskatzeko manerakâ€ eta, hirugarrena, â€œLaster Master: Inkomunikazio ikastaro azkarraâ€ izan ziren. Ondoren, segapotoen mezu sekretuen liburuxka atera genuen eta beste horrelako hainbat proposamen egin genituen. Orain endredatuta gaude. Neroni telebistan nago, Asisko Nafarroa Beherean bizi da eta haurra izan du. Hortaz, oraingoz parentesi txiki bat egin dugu eta bakoitza bere lanetan ari da. Baina bueltatuko gara.\nZein zen, beraz, zeuen hasierako helburua?\nOndo pasatzea. Ondo pasatzea eta jendeari hizkuntzarekin jolasean nola ondo pasa daitekeen erakustea. Eta behin edo behin galdetu zidaten: ” Baina hori egin behar al da?”. Ez, hori ez da egin behar. Guk ez dugu esaten zer egin behar den eta zer ez, ezta gutxiago ere. Guk ondo nola pasatzen den erakusten dugu eta baten bati bide hori gustatzen bazaio, bada, giltza batzuk erakutsiko dizkiogu. Hortik aurrera, norberak egin dezala nahi duena. Horregatik, lehenengo hitzaldietan asko jolastu genuen biraoekin, sexuarekin, hitz jolasekin, itzulpen txarrekinâ€¦ Hortik sortu dira Mihiluzeko ideia asko. Esamesen, zazpikien, itzulpen aldrebesen, hieroglifikoen eta beste hainbat gauzaren ideia hortik sortu zen.\nHorren harira, Lazkaoko Kilometroetarako sms-ak euskaraz idazteko hiztegia ere sortu zenutela aipatu duzu. Zuen helburua gazteen artean euskararen erabilpena bultzatzea zen. Zerk eragiten du adin batetik aurrera erdaraz hitz egiteko joera?\nHori beti izan da horrela. Azken batean, hizkuntza nagusia gaztelania da, eta helduen generazioa, gure generazioa, da erdaldunena momentu honetan. Nik uste, momentu honetan haurren edo gazteen artean ikuspegi bat dagoela, euskara haurrekin edo adin batekin identifikatzen duena. Adin horretatik ateratzen zarenean eta beste jende batekin harremanetan hasten zarean, badirudi, handia zarela adierazteko gaztelaniaz hitz egin behar duzula. Adoleszentzia gai bat bezala har daiteke. Hori horrela den bitartean, agian, ez da hain problematikoa, egoera baten isla baita. Gero, nik uste dut gero eta jende gehiago ari dela horrelako oztopo bat pasatzen. Azkenean, buelta ematen zaio eta normalean euskaraz egiten hasten da berriro. Nire ustez, kezka asko egonda ere, badagoela datu on bat: gaur egun gazteak zaretela euskaraz gehien egiten duzuenak eta gazteen artean askoz ere euskara gehiago entzuten dela orain dela hamar, hogei eta, zer esanik ez, hogeita hamar urte baino. Izan ere, guk hamabost urte genituenean, Tolosan ez zen koadrila bakar bat, ezta bat ere, zero, euskaraz egiten zuena kalean. Gaur egun, hemen buelta bat ematen baduzue, gazteen erdia baino gehiago euskaraz ari direla konturatuko zarete. Lehen ez zegoen oztoporik, inork ez zuen euskaraz egiten. Orain, berriz, oztopo hori gaindituko dela uste dut. Azken batean, erabilera zenbat eta gehiago bultzatu eta hedatu, eta haur eta gazteek zenbat eta euskara gehiago ikusi eta entzun, baita helduen artean ere, gero hogeita bost hogeita hamar urte bitarte horretan daudenek ez dute euskara haurren hizkuntza soila bezala ikusiko, adin guztietan erabiltzen den hizkuntza bezala baino. Nik uste dut, horrek guztiak oztopo hori ere pixka bat gutxituko duela. Bai, etorkizunari begira optimista naiz.\nHitz egiten dugunean, berriz, gaizki egiten omen dugu. Zerk du garrantzia gehiago hitz egiteak edo euskara puru eta garbia erabiltzeak?\nNi poztu egiten naiz gazteak akatsak egiten dituzuela esaten didatenean,Â euskaraz egiten duzuen seinale.\nNik beti gauza bera esaten dut: hamabost urte nituenean, kalean eta beste gazteekin ez nuen sekula santa, inoiz, akatsik egiten euskaraz hitz egiterakoan, den-dena gaztelaniaz egiten bainuen. Ni poztu egiten naiz gazteek akatsak egiten dituzuela esaten didatenean, seinale baita euskaraz egiten duzuela. Akatsak denok egiten ditugu. Hor badabil kristau bat ,oso interesgarria, hizkuntza nagusietan garbizalekeria luxu bat dela baina hizkuntza txikietan heriotzarako bidea dela esaten duena. Nik euskara zikin bat nahi dut, erabilia. Nik ez dut liburu batean nahi, nik liburu erabiliak, markatuak, gastatuak nahi ditut, ondoren baten batek â€œkontxo, ba, norbaitek disfrutatu du liburu honekinâ€ esateko. Hizkuntzarekin disfrutatuko badu, zikindu, puskatu, maneatu, erabili egin behar du, eta, gero, euskarako azterketan gauzak txukun egin behar direla eta goizeko ordu bietan ligatzerakoan â€œatsegin zatzaizkitâ€ ezin dela esan jakin behar du.\nHori zen gutxi gorabehera Zazpiak Batmanek adierazi nahi zuena, badaukagula beste arrisku bat, garbizalekeria, eta horrek ez digula batere onik egingo. Izan ere, garbizalekeriak arrisku bat dauka: utzikeria. Azken hori, sistema batekiko, espainolerantz joanez, zer edo zer adierazgarria da eta, gainera, beste arrisku bat dauka: ipar eta hegoaldeko hizkuntzen artean jada nahiko muga badago, muga hori oraindik gehiago handitzea. Alde horretatik, interesgarria iruditzen zait jolas moduan, proposamen moduan, arakatzea, aztertzea, berrerabiltzea. Esate baterako, Goierrin seguru badaudela biraoak, lokuzioak… Batzuk, zaharkituak egongo dira, horiek utzi. Baina seguru badirela birmoldatu, berrerabili, erreformatu daitezkeenak. Hori jolas modura hartu behar da. Lehengoan Asiskok pasatako Nafarroako liburu zahar batean “nekaporratuta” hitza azaltzen zen. Kontxo, “nekaporratuta” hamaseigarren mendean ez dakit zer esan nahiko zuen, baina gaur egun gauza bat adierazteko ezin baino hobeto datorkigu. Uste dut momentu honetan politikoki zuzena izan behar dudala.\nGaiaz aldatuta, Euskal filologian lizentziatua zara. Nolatan sartu zinen telebista munduan?\nLehenengo, oraindik ez dut sinesten nola bukatu nuen filologia. Ez dut kontatuko nola, ze agian… Bada, bukatu nuen, pozik gainera. Tolosa inguruan euskararen inguruko talde bat sortu zen, hain zuzen, ez zelako batere erabiltzen. Lehen kezka,jendearentzat atsegin izan daitezkeen gauzak, positiboak, ludikoak, ondo pasatzekoak nola egin zitezkeen zen, zigorrak, boligrafo gorriakâ€¦ alde batera utzita. Orduan, iparraldean herribaloak antolatzen zituztela jakin genuen, historiak kontatzen zituztela. Guk gauza bera txisteekin egitea pentsatu genuen. Ni ordurako Argian lanean hasia nengoen txiste batzuk idazten, eta lehen txisteak jarri genituen, izugarrizko arrakastaz. Horrela hasi ginen herriz herri batetik eta bestera. Hortaz, baten batek jakin zuen bi ero bazebiltzala euskaraz txisteak kontatzen. Garai hartan, telebistan ez zegoen horrelakorik eta programa batean txisteak kontatzea proposatu ziguten, ostiralero, “Hitz eta Pitz” programan. Horretan ari ginela, “Funtziotik” deitu zidaten gidoiak egiteko norbait behar zutela. Handik berehala, Aizpea Goenaga eta Elene Guretak deitu zidaten, ez dakit nola bururatu zitzaien, “Hau da A.U.” izeneko komedia baterako. Horretarako ere animatu nintzen eta geroztik telebista munduan ibili naiz.\nHiru urte daramazu Mihiluze programan aurkezle, zuzendari eta beste hainbat lanetan. Zer izan da zuentzat aurtengo Telebista arloko Argia saria jasotzea?\nBere herrian inor ez dela profeta askotan esaten da. Beraz, zure herrian sari bat jasotzen duzunean, poza bikoitza da, azken batean jendearengana iritsi zarela adierazten duelako, zure jendeak baloratu duelako egin duzun eskaintza hori. Argia sariak Euskal Herrian komunikatzen duen modua garrantzitsuena dela esan daiteke, erakunde independente batek ematen dituelako, telebistarekin loturarik ez duena. Orduan, horrek zure lana baloratzea beti da pizgarria â€œKontxo, txukun xamar ari garela dirudi eta hobeto egin behar duguâ€ esateko.\nAipatu ez dugun hainbat saltsatan ere ibilia zara. Non sentitu duzu zeure burua gustukoen ?\nNiri saltsatan ibiltzea gustatzen zait. Hasieran, udaletxean funtzionario finkoa nintzen. Lau urte egin nituen udaletxean euskara zerbitzuan, baina hemengo (Tolosako) arrazoi batzuk zirela medio, uztea pentsatu nuen. Momentu hartan jende bat harritu egin zela gogoratzen naiz. Izan ere, hogeita zazpi urterekin bizitza osorako lanpostu finko bat uztea, anatema, erokeria bat iruditu zitzaion jendeari. Ni harritu egin nintzen, hogeita zazpi urte entzutean jendea erretiroaz hitz egiten hasi baitzen. Orduan zera esan nion niri buruari: “Hogeita zazpi urte dauzkat, nik bizi egin behar dut”.\nEspiritu nomada bat izan dut beti, eta euskalgintzako kanpamentu desberdinak probatzea gustatzen zait, ibilbide berriak zabaltzea. Horretarako, nomada izan behar da. Batzuetan bertigoa ematen du, momentu oso onak izan ditugun moduan, momentu aldrebesak ere izan baititugu. Nik orain berrogei urte dauzkat eta orain arte ez dut arazorik izan. Oso aberasgarria gertatu zait administrazioa eta ikuskizunen mundua barrutik ikusi ahal izatea, herriz herri ibili ahal izatea, komunikabideen inguruan ere -bai prentsan eta bai telebistan ere- lan egin ahal izatea, irakaskuntza munduan ere harremanak izateaâ€¦ Nik uste dut horrek ikuspegi panoramiko aberatsa ematen dizula. Mihiluze egiterakoan, esaterako, Asisko eta Anttonekin emandako hitzaldien erreferentziengatik, ni seguru nengoen programak funtzionatuko zuela. Hitzaldietan funtzionatu zuen, beraz, kalean funtzionatu bazuen, baita telebistan ere. Ondorioz, aberastasun hori izugarria da, harreman asko dauzkazulako eta horrek gauzak analizatzeko, interpretatzeko eta kontrastatzeko moduko datuak jasotzen laguntzen dizulako.\nOrain arte umorea euskaraz landu duzu. Jakin dut ingelesa ikasten ari zarela. Benny Hill eta Mister Beani itzala egiteko asmotan?\nHasteko, hau espionaia lan baten ondorioa izan da; izan ere, nire familian ia inork ez daki ingelesa ikasten hasi naizenik. Ez dakit nondik jakin duzuen, baina hau esklusiba mundiala da… Guk eskolan frantsesa ikasi genuen. Garai hartan, ingelesa ez zen ikasten hemen, orain dela x urte -ez dira horrenbeste- frantsesari garrantzi handiago ematen zitzaiolako ingelesari baino. Ingelesa ikasten behin baino gehiagotan hasi naiz, bi urte, utzi, gero beste urtebete, utziâ€¦ Beti hasiera horretan. Orain, ingelesa pixka bat hobetu nahi nuke, besteak beste, gai hauen inguruko informazioa hobeto jasotzearren.\nAmaitzeko kontatu iezaguzu txiste bat euskaljakintzarako.Beno, orain dela gutxi kontatu zidatena Antzuolan gertatua. Gazte bat sartu da farmaziara eta esaten du:\n– E, kondoi bat.\n– Beneton?- farmaziakoak.\n– Ez, brometon.\nBa hauxe izan da dena. Eskerrik asko eskainitako denboragatik eta galderei erantzuteagatik.\nZuei ere bai hau dena aguantatzeagatik. Oso ondo egin du Maddik, e! Zorionak zuei ere, kazetari apartak zarete.\nBenetan dibertigarria izan zen elkarrizketa, irribarrerik ez zigun kendu hasieratik bukaeraraino. Berriz ere eskerrik asko Kikeri eskaini zigun solasaldiarengatik eta ea Mihiluze programak luzaro irauten duen. Elkarrizketaren ondoren, oraingoz parte-hartzaileen itxaron zerrenda luzea dutela kontatu zigun; beraz, denbora batean oraindik telebistan ikusiko dugu.\n5 Responses to Kike Amonarriz: â€œHizkuntzarekin gozatzeko, zikindu, puskatu, maneatu, erabili egin behar daâ€\nMaite 2008(e)ko azaroak 25 at 8:44 am #\nPrimerako elkarrizketa, izugarria.\nKutsu berezi bat ere ematen dio bideoan agertzen den emakumeak, enee! Apropos eginda dagoela ematen du eta!\nSegi horrela, horrelako elkarrizketak irakurtzeak merezi du!\nAh! Eta txiste ona Kikerena!!\narotegi 2008(e)ko azaroak 25 at 9:00 am #\nMaiterekin erabat ados nago. Emakume horrena apropos eginda dagoela ematen du eta oso ongi geratzen da!\nZorionak Maddi eta segi horrela!!\nPatxi 2008(e)ko azaroak 26 at 9:57 am #\nBikaina alkarrizketa, bikainak Kikek esaten dituenak, eta espontaneoaren pasartea berriz… Nik hogei aldiz errebobinatuko nuen honez gero!\nIÃ±aki 2008(e)ko azaroak 27 at 8:13 pm #\nTxiste hobeak badakizkit nik! 😛\nOso lan ona Chang! Bihar beste elizako kanta bat kantatuko dizut sari modura ok? B-)\neagirresarobe 2008(e)ko azaroak 30 at 5:27 pm #\nGustatu zait elkarrizketa, baina ez nator bat Kikek umorea definitzeko garaian eman duen adibidearekin, ez baitut uste berak amesturiko demokraziak denok umore onean jarriko gintuzkeenik, ezta diktadura batek (herria gustora egon daitekeelako) umore txarra bermatuko lukeenik ere. Pertsonalki, uste dut umorea hain faktore desberdinen menpe dagoela, non ezin baitaiteke definitu.


Argazki-Bertso Lehiaketa (1. 2021. Altzo) - Aldizkakoa - BDB. Base de doneés sur bertsularisme\nArgazki-Bertso Lehiaketa (1. 2021. Altzo)\nAltzoko Kultur Batzordea\nBerdintasun Batzordea (Altzo)\nLEHENENGO FASEA: ARGAZKIAK EGITEA\n1- Argazkiak aurkeztea:\nGehienez 3 argazki\nHona bidali: kultura@altzo.eus (izen-abizenak eta telefono zenbaki bat adierazi)\nEpea: urriak 1 arte\nGehienezko pisua: 5 Mega\nArgazkiari izena jarri\n3- Argazkien aukeraketa:\nEpaimahaiak 30 argazki aukkeratuko ditu, bakoitzari zenbaki bat ipiniz.\nUrriaren 8an ikusgai jarriko dira www.altzo.eus web orrian\nBIGARREN FASEA: BERTSOAK EGITEA\n1- Bertsoak egin behar dituenak:\nwww.altzo.eus web orrian ikusgai dauden argazkietatik hiru aukeratuko ditu gehienez.\nAukeratutako argazki bakoitzari bertso bat edo bi jarriko dizkio nahi duen neurrian.\nHona bidali: kultura@altzo.eus (aukeratutako argazkiak duen zenbakia, egilearen izen-abizenak eta telefono zenbakia adierazi)\nEpea: urriaren 11tik 29ra bitartekoa.\nARGAZKI-BERTSO MULTZOEN BALORAZIOA ETA AUKERAKETA\nAzaroaren 12an emango dute sarituen berri web orri bidez, eta sari banaketa abenduaren 3an egingo dute. Epaimahaiak hautatutako 13 argazki-bertso multzo bakoitzak 2022ko Altzoko egutegiko orri bat izango du.\n1- Argazki-bertso multzo onenaren bi egileetako bakoitzak 200 euro eta bi pertsonarentzako otordua Altzoko Ostatuan eskuratuko ditu, eta baita egutegiaren azala ere.\n2- Gainerako 12 bikoteen artean sariak zozkatuko dituzte: 50 euroko bi sari Elkar dendetan erabiltzeko; bi pertsonarentzako Altzoko Handiaren ibilbide gidatua eta Altzoko Ostatuan hamaiketakoa egiteko bi sari; ATARIA-k antolatutako bertso-jaialdirako bina sarrera; eta Behieko markako bi produktu-sorta. Berdintasun Sari Berezia ere banatuko dute, eta ikuskizun baterako bina sarrera eta egutegiaren martxoko orria da saria.


Definizioa Familia-etxebizitzak (EMV)\nFamilia-etxebizitzatzat hartuko da eraikin bateko edo egitura aldetik horretatik bereizita dagoen gune bateko bizitegiak edo bizitegi-multzoa eta horien barrundegiak. Eraiki, berreraiki, eraldatu edo egokitu den moduagatik pertsona bat edo batzuk bertan bizitzeko da, eta estatistika egin den datan ez da beste helburu batzuetarako erabiltzen.\nEsparruaren zati bat beste erabilera batzuetarako izan daiteke (medikuaren kontsulta, ile-apaindegia, jostundegia, etab.). Dena den, hasieran etxebizitza moduan eraiki diren baina estatistika egin den egunean beste erabilera batzuetarako bakarrik erabili diren esparruak ez dira zentsuan sartzen (bulego, tailer, biltegi eta abar bihurtu diren etxebizitzak).\nFamilia-etxebizitzak estatistikan sartzen dira, erreferentziako egunean beteta egon nahiz hutsik egon, eta bi modutan sailkatzen dira: nagusiak eta gainerakoak.\n- Nagusiak:pertsona baten edo batzuen ohiko bizileku moduan erabiltzen da urte osoan edo urte gehienean.\n- Gainerakoak,honen barruan sartzen dira:\n- Bigarren mailakoak: soilik urtearen aldi batean erabiltzen dira, aldizka edo noizbehinka, eta ez da pertsona baten edo batzuen ohiko bizilekua. Beraz, oporretan, udan, asteburuetan, aldi baterako lanak egitean edo bestelakoetan erabiltzen den landetxea, hondartzako etxea edo hiriren bateko etxea izan daiteke.\n- Hutsik: ez daude hondatuta eta ez dira sartzen arestian aipatutako egoeretan, hala ere, hutsik egon ohi dira.\n- Beste etxebizitza batzuk: aurreko hiru motetako batean ere sartu ezin diren etxebizitzak dira. Kasu honetan, ez dira inoren ohiko bizilekuak (bizileku nagusiak) eta bigarren mailako etxebizitzak ere ez dira; pertsona ezberdinei alokatzen zaizkie denbora laburrerako, eta ia beti dute bizilagunen bat.


Legatza plantxan, barazkiekin | Bizigiro | Berria\nLegatza plantxan, barazkiekin\nLegatza, 200 gramoko 4 xerra, azalarekin\nHiru baratxuri ale\nLehenik, barazkiekin hasi. Tipula xerra finetan moztu, eta zartagin batean oliba olio zorrotada baten laguntzaz erregosi, 10 bat minutuz, gatz pittin batekin. Kuia txikia ere puska txikietan xehatu, eta hori ere tipulari gehitu.\nBitartean, lapiko batean, irakiten ari den uretan tomatea galdarraztatu. Atera bezain pronto, azala eta haziak kendu, eta dado txikietan zatitu. Jarraian, tipula erregosten ari den zartaginera gehitu.\nZartagin bat edo plantxa sutan berotzen jarri, eta ondo berotutakoan legatz solomoak bertan jarri, azala gorantz dutela. Oliba olio eta gatz pittin bat bota, eta lau bat minutuz eduki. Ondoren, buelta eman, eta beste hiru bat minutuz eduki.\nBitartean, jarri berotzen beste zartagin bat, olio zorrotada batekin. Baratxuriak xerra finetan moztu, eta zartaginera gehitu. Gorritzen hasten direnean, ziazerba sorta eta aurrez prestaturiko tomatea eta tipula erregosia gehitu .\nLegatza zartagin horretan jarri, eta sua kendu. Tapa batez estali zartagina, eta minutu batez atsedenean utzi. Atseden horretan legatzak bere zukua askatzen du, eta barazkiei gustu ederra emango die.\nMahaian zerbitzatzeko, plater bakoitzean legatz xerra bana ipini, ondoan barazki sorta batekin. On egin!


Langabezia % 2,83 jaitsi da Nafarroan apirilean, 972 langabe gutxiago daude - Ekonomiaren KZ\n2022ko apirilean erregistratutako langabezia 972 pertsonatan jaitsi da Nafarroan, % 2,83 aurreko hilaren aldean, eta 33.426 langabe daude; aurreko urteko hil beraren aldean % 19,93 jaitsi da (8.319 pertsona), Lan eta Gizarte Ekonomiako Ministerioak emandako datuen arabera.\nAutonomia-erkidego guztietan jaitsi da langabezia apirilean, bereziki Andaluzian (-33.072 pertsona), Madrilgo Erkidegoan (-10.931 pertsona) eta Balear Uharteetan (-7.575 pertsona). Estatuan, apirila amaitzean, 86.260 langabe gutxiago zeuden, hau da, balio erlatiboetan % 2,77 gutxiago.\nForu Erkidegoan, zerbitzuen sektorea da langabetu gehien dituena (22.223), eta ondoren industria (4.251). Horiei 3.417 pertsona gehitu behar zaizkie, aurretik enplegurik ez zutenak; 2.033 nekazaritzan eta 1.502 eraikuntzan.\nApirilean, zerbitzuen sektorean (709) eta industriaren sektorean (186) jaitsi zen gehien langabezia; nekazaritzan (137), berriz, gora egin zuen langabeziak aurretik enplegurik ez zutenen artean (319) eta eraikuntzan (29).\n← Bantec-Groupek I+G 8.000 proiektuen kudeaketan parte hartu du\nElektrizitateak 190,77 euro balioko du MW/h, % 5 jaitsi ondoren →


DIET LITE Montillan erosi batetik 39€\nDiet Lite Montillan\nNola erosi koktela Diet Lite Montillan 39€ truke\nDiet Lite koktelak pisua galtzeko sistema azkar oso eraginkorra da. Utzi eskaera bat zure galdera guztiei erantzuteko eta entregatu zuk adierazitako helbidera. Koktelaren konposizio naturalak gehiegizko pisua duen edozein pertsona argala lortzen lagunduko du. Montillan koktela prezio ofizialean eros dezakezu webgune ofizialean. Prezio erakargarrian jaso ahal izateko, eskaera orrian, adierazi komunikaziorako telefono zenbakia eta izena galdetegian. Zuzendariak deitu eta aholkua emango dizu. Diet Lite eska dezakezu Espainian kostu erakargarrian sofatik jaiki gabe. Ordaindu posta bidez edo mezulari batek posta bulegoan jaso ondoren.\nNon eros dezaket Montillan Diet Lite\nErosi Diet Lite Argaltzeko Shake Montillan\nCocktail Diet Lite pisua azkar galtzeko sistema oso eraginkorra da, Espainian eska dezakezu webgune ofizialean. Horretarako, eskaera bete eta kudeatzailearen deiaren zain egon behar da. Paketea jaso ondoren, eskaera ordaindu ahal izango duzu. Pakete bat bidaltzearen azken kostu zehatza hirirako distantziaren araberakoa da. Espainiak posta bidez edo mezularitza bidaltzeko aukera eskaintzen du. Koktelak pisu galera azkarra bermatzen du.\nJoan fabrikatzailearen webgune ofizialera eta egin berehalako eskaera deskontatutako prezioan, zure izena eta telefono zenbakia adierazita, eta Montilla hiriko zutabean adierazi.\nGaur egun soilik DESKONTUA% 50, eskaera prezio murriztuan. Bizkortu Diet Lite super hautsa erostera, pisua azkar galtzeko beherapenarekin. Super argaltzeko osagarri paregabe honek prezio baxuko etiketa du. Montillan koktela 39€ tan lor dezakezu.\nEskatzeko Montillan Diet Lite


Xabiroi: 30. zenbakia, 2013ko urria by XABIROI Komikia - Issuu\nXabiroi: 30. zenbakia, 2013ko urria\nproposamenak, Bidali hire iritziak, irudiak... xabiroi@ehi.ikastola.net www.facebook.com/xabiroi Albisteen txokoa testua: Igor Leturia hurrenez hurren. Hainbat kafetegi, taberna eta liburudendatan eskura daitezke paperean, baina online ere ikus daitezke zenbaki guztiak. On egin! baztangaeroa.blogspot.com\nASTERIXEN BESTE BI ALBUM ATERA DIRA EUSKARAZ SALVAT-EK BILDUMA HANDIAREKIN JARRAITZEN DU, ORAIN BURUZAGIEN BORROKA ETA ASTERIX BRITAINIAN ARGITARATUZ Duela urte batzuk Salvat argitaletxea René Goscinny eta Albert Uderzoren Asterixen komikiak berrargitaratzen hasi zen hizkuntza askotan Bilduma Handia izeneko sailaren barruan. Zorionez,\nzerrendako komiki bakarra! Zerrenda horretako liburuak Bologna eta Frankfurteko liburu azoketan erakusten dira, nazioarteko zabalkunde handiagoa izaten dute eta, beraz, beste hizkuntza eta herrialdeetan argitaratzeko aukera handiagoa izaten dute. Zorionak berriz ere, Julen eta Iban! Eta ez ahal da azken garaipena izango! www.oepli.org/pag/eu/lista.php\nEUSKAL EGILEEN ALBUM BERRIAK NAZIOARTEAN GETXOKO KOMIKI ETA MANGA AZOKAK AZAROAN BI ASTE BUKAERATAN EGINGO DIRA AZAROAN POVOREN ARIMA LAPURRAK Iaz bezala, aurten ere aste bukaera banatan egingo dira Getxoko Komiki eta Manga Azokak, baina ohi baino lehentxeago. Azaroaren 16 eta 17an izango da Manga Azoka eta hilaren 22, 23 eta 24an Komiki Azoka. Biak ala biak Areetako Geltokiko Plazan izango dira, eta 11:00etatik 14:30etara eta 17:00etatik 21:00etara egongo da karpa irekita. Eta beti bezala, han egongo gara Xabiroiko egileak albumak saltzen! (eta sinatzen, jakina!) Etorri gurekin solastera! www.salondelcomicdegetxo.net\nBAZTANGA EROA KOMIKI FANZINEAREN 2 ZENBAKI BERRI ONLINE DAUDE 2. ETA 3. ZENBAKIAK Baztanga eroa euskarazko komiki fanzinearen 2. eta 3. zenbakiak atera ditu bere egile Hamar Hatz Handik. Maite dut kirurgia estetikoa! eta Bai bai, zuek egin barre... dira haien izenburuak,\nhizkuntza horien artean da euskara, komiki klasiko bikain honen euskarazko edizio zaharrak deskatalogatuta baitzeuden. Gaztelaniaz 14 album atera dira jada eta euskaraz polikiago ari dira argitaratzen, orain arte 6 zenbaki baino ez baitziren kalean. Baina beste bi kaleratu berri dituzte, Buruzagien borroka eta Asterix Britainian. Berri ona, klasiko eder hau euskaraz ateratzen jarraitzea! www.euskalnet.net/pozokoetxe\nJOANES 3, RÉTINE 2 ETA EL PICO DE LOS CUERVOS Euskal komikigileek, hemen eta euskaraz sarritan ezin denez, nazioartean albumak argitaratzen jarraitzen dute. Batetik, AEBetan bizi eta hango merkatuarentzat lan egiten duen Guillermo Zubiaga komikigileak berak autoeditatzen duen Joanes or the Basque Whaler sailaren 3. albuma atera du, Priest of Pirates izenekoa. Bestetik, Xabiroiko ohiko\n14 KOMIKITAUN elkarrizketa Harkaitz Cano eta Iñaki G. Holgado\nkolaboratzaile Iñaki G. Holgadok Rétine saileko 2. albuma atera du, Course dans le Salar, Stéphane Piatzszek gidoilariarekin eta Soleil argitaletxearekin. Frantzian ere Raquel Alzatek La Ville d’Ys sailaren lehen bi\n17 KORTSARIOEN OSTATUA\nGALTZAKOMIK, KOMIKIAK ERE EUSKARAZ! ETA HERMES LEHIAKETAK Hainbat komiki-lehiaketaren berri ematera gatoz orain. Ibarrako Galtzaundi Euskara Taldeak antolatzen duen Galtzakomik'13 lehiaketa azaroaren 25era arte dago irekita, Sauré argitaletxeak antolatzen duen Komikiak ere euskaraz! lehiaketa urriaren 18a arte eta Barakaldoko Udalak eta Saurék antolatzen duten Teknologia berrien gaineko umore grafikoari buruzko nazioarteko “Hermes”, bi urtez behingo lehiaketa, urriaren 20a arte. Lehen bi lehiaketak euskarazko lanei daude zuzenduta. Hirugarrena, berriz, euskarazkoei nahiz gaztelaniazkoei. Denak ere sariz ongi hornituta dituzue. Animatu! galtzakomik.blogspot.com www.ecomic-experience.com/Concursos/\nalbumak atera ditu, Rodolphe idazle ezagunaren gidoiarekin. Dargaud argitaletxeak argitartu du frantsesez, eta gaztelaniaz Bilboko Astiberrik kaleratu du La ciudad de Ys izenburuarekin. Eta azkenik, Norma argitaletxeak El pico de los cuervos – Matar a Franco komikia atera du, Mikel Begoñaren gidoiarekin eta Iñaketen irudiekin. Biba zuek!\nHAINBAT KOMIKI LEHIAKETA MARTXAN\nBESTE SARI BAT AZKEN GARAIPENARENTZAT! HAUR ETA GAZTE LIBURUETARAKO ESPAINIAKO ERAKUNDEAK BI URTEAN BEHIN AUKERATZEN DITUEN LIBURU NABARMENDUEN ARTEKO BAT DA OEPLIk, Haur eta Gazte Liburuetarako Espainiako Erakundeak, IBBYren Ohorezko Zerrendarako aukeratu du Iban Zaldua eta Julen Ribasen Azken Garaipena, Xabiroik eta Ikastolen Elkarteak argitaratutakoa. Zerrenda honetarako Espainiako estatu osoko bederatzi lan aukeratzen dira bi urtean behin, eta Azken garaipena da\n25 ZONBIÑE Egoitz Lasa eta Lope\n... tira, murrizketak XABIROIn ere: Zortzi orrialde gutxiago! Barka, irakurle maiteok! Ea datorren zenbakian betiko orrialde kopurura itzultzen garen... HURRENGO ZENBAKIA 2014KO OTSAILEAN! EDITATZAILEA: EUSKAL HERRIKO IKASTOLAK Errotazar bidea, 124 - 20018 Donostia Tel.: 943 445 108 - xabiroi@ehi.ikastola.net\nAZALAREN IRUDIA: Dei Gaztelumendi. EUSKARA ZUZENTZAILEAK: Mikel Barrios,\nMiel A. Elustondo. KOORDINATZAILEA: Dani Fano\nEGILEAK: Joseba Beramendi, Dani Fano, Guillermo Gonzalez, Patxi Huarte, Unai Iturriaga, Egoitz Lasa, Adur Larrea, Igor Leturia, Jose Anjel Lopetegi, Manu Ortega, Alex San Vicente, Asisko Urmeneta.\nOñati. Tel.: 943 783 309 LEGE GORDAILUA: SS-1232-2013\nnola erosi zuen, nola lortu zuen dirua egunkaria sortzeko, eta segi eta segi atzerantz. Egin harramazka, zer dago hor atzean?... Gauza asko ikasten dira beti atzerako bidaia horietan, ezusteko potoloak agertzen dira. Gaur egungo sistema ekonomiko kapitalista libre, hiperlibre, honen benetako jatorria zein den, eta nola saiatu diren hori guztia ezkutatzen, eta arrastoak ezabatzen. Dirua zuritzeaz hitz egiten da, baina betidanik izan dira bankuak diru zuritzaile handienak. Dirua ez da zuritu ekimen partikularren bidez, instituzio eta erakunde\n• “Bestearen larruan jartzea beti da ariketa osasungarria. Diskurtso bezala erabiltzen da, baina egiaz ez da egiten”.\nHOLGADO “ASKO IKASTEN DA HEMEROTEKAN ATZERA JOTZEN”\nLBETEAK MAREAK ALDATZEN DITU. POLIZIAREN TXOSTENETAN ERE ARGI IKUSTEN DA: HILKETAK MAJO UGARITZEN DIRA ILARGI BETEAREKIN. ETA, BAI, LIKANTROPOAK OTSO BIHURTZEN DIRA. BAINA HARKAITZ CANOK ETA IÑAKI G. HOLGADOK BESTE FENOMENO BATEN BERRI EMAN DIGUTE: ZEBRA EFEKTUA. ISTORIO IZUGARRI HONEN PROTAGONISTAK, BELTZAK IZANIK, ILARGI BETEKO GAUETAN ZURI BIHURTZEN DIRA. GASCA BILDUMAREN EGOITZAN, KOMIKI ARTEAN, EGILEEKIN SOLASTU GINEN HONI GUZTIARI BURUZ. Zer egingo zenukete gau batean zuen larruaren kolorea aldatuko balitz? HARKAITZ: Bada, segur aski, afroamerikarrei atxikitzen zaizkien bertute horiek benetakoak diren ala ez egiaztatu. Erran nahi baita, erritmoa, kantatzeko abilezia, ahotsaren potentzia, eta abar... Ez baita gauza bera izango zuritik beltzera aldatzea, ala beltzetik zurira. HARKAITZ: Hori da neurri batean komiki honen jokoa, ezta? Zer abantaila izan dezakeen, une jakin batean, beltzetik zurira pasatzeak, edo zuritik beltzera. Zer abantaila eta zer desabantaila. Horrekin jokatzea izan zen\nmaldizio hori, zebra efektua, asmatzearen funtsa; eta horrek dakarren guztia. Inguruabarrek nola baldintzatzen duten azalaren kolorea abantaila ala desabantaila izatea. Atzean istorio poliziakoa dago, baina hasierako asmoa izan zen estigmaren, tabuaren, kontzeptuarekin jokatzea nolabait, Dracularen istorioaren antzera. Kasuren batean salbu, desabantailarekin jokatu nahi izan dugu, larruaren kolorea izan dadila eragozpen. Zebra Efektuan, orduan, arrazakeria salatzen ari zarete. HARKAITZ: Bai, baina ez hori bakarrik. Azkenean, denboran atzeraka doan istorio bat da, belaunaldiz belaunaldi atzera. Arrazakeriak duen ekonomi azalpena ere hor atzean dago. Ez da arrazakeria besterik gabe, baizik eta sorburuan dauden merkataritza arrazoiak. Ez da kasualitatea txanpon bat agertzea azalean. Arrazakeriak zer azalpen daukan ikusiko genuke ehun urte atzera joango bagina. AEBetako komunitate afroamerikarren topiko guztiak erabili dituzue. Kotoia, boxeoa, jazza, delinkuentzia... HARKAITZ: Muturretara jo dugu. Hain zuzen, hasierako kapituluan horrekin jokatzen dugu, broma gisa, pertsonaia batek “tokian topiko” espresio erabiltzen duenean. Aita jazz musikaria du, aitona boxeolaria... Eta baita zinean hainbeste irentsi dugun ikonografia baliatzeko ere. Zine beltzean eta zine amerikarrean ikusi dugun klima hori eta pertsonaia tipologia hori erabili dugu istorioa azaltzeko.\nZer ekarpen egiten dio Zebra efektuak istorioari? Hau da, zergatik aukeratu duzue muturreko gertaera hori beltzen egoeraz aritzeko? HARKAITZ: Lehen aipatu dugu. Mutazio bat bilatzen genuen, jendeak ezagutzen dituen mutazio horiekiko ezberdina izango zena, baina aldi berean ezagutzeko modukoa. Banpiroen pelikulak ikusten baldin badituzu, otso-gizonenak, badakizu zein den mutazio horren mekanismoa, ilargi betea eta abar... Orduan, horrekin jokatu nahi genuen, baina bestelako mutazio bat izan zedila. Zergatik zuribeltz, beltz-zuri? Bada, bestearen larruan sartzeko mekanismo bat behar genuelako. Beti esan ohi da: “zure larruan banengo hauxe egingo nuke”. Bada, zure larruan nago!... eta orain zer? Ariketa hori hainbestetan esaten da eta hain gutxitan egiten da. Berdin balio du AEBetako beltzen istorio bat kontatzeko edo gure arteko bat. Bestearen larruan jartzea beti da ariketa osasungarria, baina benetan oso gutxitan egiten da. Askotan kosmetika hutsa da. Diskurtso bezala erabiltzen da, baina egiaz ez da egiten. IÑAKI: Gainera, Zebra Efektuan, bestearen larruan jartze horiek pertsonaien bizitzaren une erabakigarrietan gertatzen dira. Horretan ere muturrera jo dugu. Larrua aldatu eta gero euren bizitza aldatzen da. Gaur egun, publikoki, denok gaitzesten dugu arrazakeria. Esklaboen salerosketarekin patrikak lepo bete zituzten haien ondorengoak ere. HARKAITZ: Oso interesgarria da beti hemerotekara jotzea, errebobinatzea. Ikustea, adibidez, egunkari baten jabea nor den, jabe horri nork saldu zion,\nofizialak aritu izan dira diruari kiratsa kentzen. Bestalde, denok esaten dugu “ni ez naiz arrazista”. Billie Holidayk kontatzen zuen bere biografian: 40ko hamarkadan jotzen zuten jazza zurientzat, Manhattaneko leku eleganteetan, eta saio hori amaituta joaten ziren Bronxera, edo Harlemera, lagunartean jotzera goizeko seiak arte. Eta esaten zuen: “hemen inor ez da arrazista baina galleta platerkada bat ateratzen dutenean, banillazko galletekin eta txokolatezkoekin, inork ez du nahi txokolatezkoa”. “Ni ez naiz arrazista, baina beltz bat ikusten dudanean eskua sartzen dut patrikara”. Aldea dago esaten denaren eta gertatzen denaren artean. Zebra Efektua iraganera bidaia da. XXI. mendetik XIX.era. Gaurko gaiak iraganekoekin lotzea al da historia erakusteko modurik eraginkorrena? HARKAITZ: Modu bat bai, behintzat. Hasieran thriller ukitua eman diogu istorioari lehen atalean, komiki beltzekoa, eta gero historiara iristen gara pixkanaka. Iraganera bidaia da, eta hiru kontinente lotzen dituen bidaia. Amerika, Afrika eta Europa. Bordeleko portua agertzen da, Afrikako esklaboak agertzen dira, New Orleans agertzen da... Beraz, bai, iraganera bidaia da, baina bidaia horren bitartez ere hiru kontinente lotzen ditugu. Bestalde, iraganera bidaia hori, marrazkiaz gozatzeko aukera ederra, ezta? IÑAKI: Bai. Grafikoki oso giro eta toki ezberdinak agertzen dira, eta jolasteko aukera ematen du. Kolore aldaketak,\nKOMIKI BAT: Fernando de Feliperen El hombre que ríe. ABESTI BAT: Radio Futuraren Annabel Lee. DISKO BAT: The Smashing Pumpkins taldearen Siamese Dream LIBURU BAT: Orain irakurtzen ari naizena: Song of Ice and Fire, George R. R. Martinena. FILM BAT: Dark City, Alex Proyasek idatzi eta zuzenduta. PERTSONA HISTORIKO BAT: XIX. mendean El Doradoren bila abiatu zen Percy Fawcett esploratzaile ingelesa. Han geratu omen zen. TOKI BAT: Garajonay natura parkea. Gomera uhartean dago, Kanariar irletan.\nadibidez. Istorioak atzera egin ahala kolorea aldatzen joan da, gero eta sepiago, okreago; nolabait argazki zaharren itxura hura gogoratuz. Esan genezake kolorea ere atzera egiten joan dela istorioarekin batera. Eta ez bakarrik kolorea, marrazteko prozesua ere aldatuz joan naiz. Iraganeko giroa zuten kapituluetan iraganeko teknikak erabiltzen saiatu naiz, tinta erabili ordez arkatza erabiliz, adibidez. Esperimentatzeko aukera ematen du. Gero, betikoa, epeak bete behar dira, lana bukatu behar, eta ez dugu izaten nahi bezain beste denbora gozatzeko. Baina asko eskertzen da teknika aldaketa, eta gozagarri izaten da. Hiru urte eman ditugu lan hau egiten eta nahitaezkoa da eboluzioa. Marrazkilariak denborarekin eboluzionatzen du eta hiru urteko eboluzio hori irudien itxuran antzeman behar da derrigor.\nEta zu, Iñaki, bai XABIROIn, bai egin dituzun beste lan gehienetan beti marrazkilari. Ez duzu gidoigintza gustuko? IÑAKI: Bai, kontua da ez dudala behar bezalako gaitasunik. Nik baino askoz hobeto egiten duen jendearekin elkarlanean aritzea nahigo dut. Bere garaian gidoigintza interesatzen zitzaidan, eta gidoiak egiten nituen, baina norberaren mugak onartu behar dira, eta nik baino hobeto egingo duten gidoigileak izanda, nahiago dut ez egin. Kitto... kar, kar! Gustatuko litzaidakeela?... Tira, denok ditugu ideiak eta proiektuak buruan, baina ez dut gaitasunik horiek azkeneraino garatzeko. Autokritikoak izan behar gara. Gidoi baten atzetik datorren lana mardula da. Gidoia da oinarria, oinarri hori ona eta sendoa bada saiatu obra hobetzen marrazkiaren bidez. Sendoa ez bada, hobe ez hasi marrazten, ez dago gidoi txar bat irudiz hobetzerik.\nZuk, Harkaitz, eleberriak eta ipuinak idazteaz gain, telebistarako eta zinemarako gidoiak egin dituzu. Zer du komikiak ezberdin? Zer abantaila? Zer muga? HARKAITZ: Askotan komentatu dugu hori, komikia zinema perfektua da. Komikiaren binetetan agertzen dena marrazkilariak eta gidoilariak adostutako emaitza da. Telebistan edo zinean ikusten duzuna, normalean, gidoilari talde baten, eta gero hori aurrera eramaten duen gizatalde handi baten, eta eguraldiaren, eta diru aurrekontuaren, eta muntatzaile baten, eta hainbat zirkunstantzia aleatorioren menpe dagoen zerbait da. Gidoilari batek esaten zuen film batean\nPiztia Otzanak 2008an, Zebra Efektua orain, eta Museo Bilduma egiten Xabiroin... zuek, dagoeneko, izatezko bikote zaituztegu. IÑAKI: Bai... kar, kar. HARKAITZ: Hala esan daiteke. Dagoeneko zortzi urte daramatzagu elkarlanean. Gaur egungo parametroetarako bikote beteranoa gara. IÑAKI: Urte asko, baina, ez horrenbesteko ekoizpena. Orain, Frantzian, adibidez, Stéphane Piatzszesekin bi urtetan orri gehiagoko bi album atera ditugu. Harkaitzekin zortzi urtetan egin dudan ekoizpen ia berbera. HARKAITZ: Promiskuitatea da edozein harreman iraunkorren oinarria... Promiskuitate artistikoa, diot, kar, kar!•\n• “Komiki onik ez duen herrialde batek ez du inoiz zine onik izango”. ikusten zuena, berak imajinatutakoaren ehuneko zortzi, edo hamar besterik ez zela. Hori da telebistako edo zineko joko arauen parte bat, eta bere xarma du. Baina komikia ezberdina da. Hasteko eta behin, komikiak egin egiten dira. Zine edo telebistarako egin ditudan gidoien erdia tiraderetan gordeta geratu dira. Ez dira egin eta ez dira inoiz egingo. Komikiaren kasuan, Iñakiri esker, eta XABIROIri esker, emaitzak ikusten ditut. Krisi garaietarako beti esan ohi dut: komiki onik ez duen herrialde batek ez du inoiz zine onik izango. Komikia sustatzearen bidez, ikusentzunezko arteak indartzen ari gara, eta ez bakarrik komikia, baizik eta horren deribatu zinematografikoak izan daitezkeenak ere.\nKOMIKI BAT: Voyage au bout de la nuit. Louis-Ferdinand Céline-ren nobela bat da eta Jaques Tardik egin ditu irudiak. ABESTI BAT: Bob Dylanen I Shall Be Released. DISKO BAT: Napoka Iriaren Lehertarazi edifizioak. LIBURU BAT: Damutzen ez direnak, Itxaso Araquek idatzita. Oso ona. FILM BAT: Wong Kar-Wairen In the Mood for Love. PERTSONA HISTORIKO BAT: Esploratzaileez ari garela. Ernest Shackleton. bere espediziokideak salbu itzuli zituen etxera Antartidatik. TOKI BAT: Laster ezagutuko dudan bat. Buenos Aireseko Corrientes kalea. Liburudendaz beteta dago.\nAsisko / Manu Ortega / Exprai\nKORTSARIOEN OSTATUA: BURUA GALDU


Txikipedia:Andeak - Wikipedia, entziklopedia askea.\nAndeak mendikatearen mapa.\nAndeak munduko mendikaterik luzeena da; Hego Amerika osoa zeharkatzen du, Venezuelatik eta Kolonbiatik hasita, Argentinako eta Txileko hegoalderaino. 7.000 km inguru ditu mutur batetik bestera, baina nahiko estua da, gehienez ere, 320 km zabal ditu.\nAndeetan, Amerikako kontinente osoko mendi garaienak aurkitzen dira; mendirik altuena Aconcagua izenekoa da, ia 7.000 m-ko garaierarekin.\nAndeetako ipar-mendebaldean jaiotzen diren ibaietako batzuk Amazonas ibaiaren ibaiadarrak dira.\nAndeak Triasikoan eta Jurasikoan zehar hasi ziren eratzen, orain dela 200 milioi urte inguru, Pangea izeneko superkontinentea apurtzen hasi zenean. Kretazeoan zehar, plaka tektonikoen mugimenduaren ondorioz, Andeak gaur egun duten forma hartzen hasi ziren; hain zuzen, Ozeano Barearen azpian dagoen lurrazala Hego Amerikako plaka kontinentalaren azpian sartu delako milioika urtetan zehar.\nAndeetan bizi izan ziren lehen gizakiak orain dela 10.000 urte inguru iritsi ziren. Herri amerindiar batzuek, horien artean inkek, hiriak eraiki zituzten haran garaietan eta errepideak egin zituzten mendietan zehar. Egungo bertako biztanle asko herri amerindiar horien ondorengoak dira.\nJarduera ekonomiko nagusiak nekazaritza eta meatzaritza dira.\nAzken aldaketa 19 otsaila 2021(e)an, 14:54(e)tan


Herriak hipermekatuari ez! – Sopela.net\n2021 urtarrila 31 by 1(e)ko Kudeatzaile Iruzkinik ez\nEskerrik asko gaurkoan hipermerkatuari ez! esateko hurbildu zareten guztioi. Badakigunez, udalak baimena eman du Bareñon (hondartzara doan zubiaren ondoan) eraikitzeko. Hamaika dira hipermerkatua bezalako proiektuak aurrera ez eramateko arrazoiak, besteak beste, kotxe pribatuen erabileraren sustapena, herria zatitzea, ondare arkeologikoaren suntsipena…\nHala, badira Sopela eta Uribe Kostan beste hainbat proiektu hirigintza eredu honen baitan aurrera eramaten ari direnak, hala nola, Ibarbengoako metro geltokia, ibai azpiko errepidea, apustu etxeen hedapena, zentro komertzialak ugaltzea… Kapitala geroz eta arinago kontzentratzea ahalbidetzen duen eredua, alegia.\nHonen aurrean, antolaketa politikoari ekitea dagokigu, hirigintza eredu diruzale eta basatiari aurre egingo diona eta gutxinaka gure alternatiba politikoa gorpuzten joateko.\nAntolatu eta borrokatu, hipermerkatuari ez!


Enpresaren antolamendu-esparrua aldatzeko oharra\nBidalketa ordua: 2020-09-20\nBezero maiteak: Gure negozioa handitzen ari da urte hauetan etengabeko garapena dela eta. 2020ko irailetik aurrera, Jiangsu TISCO Industrial Co., Ltd. izeneko konpainia berria eratuko dugu. Jiangsu Join Industrial Co, Ltd Jiangsu TISCO Industrial Co., Ltd.-ren adarra da. Kontutan izan hori. Irakurri gehiago »\n304 ETA 316 STAINLESS STEEL INGURUAREN ARTEKO EZBERDINTASUNA\nBidalketa ordua: 2020-06-11\nIngurune korrosiboak jasan behar dituen altzairu herdoilgaitza hautatzerakoan, altzairu herdoilgaitz austenitikoak erabili ohi dira. Propietate mekaniko bikainak dituela, altzairu herdoilgaitz austenitikoetan nikel eta kromo kantitate handiek korrosioaren aurkako erresistentzia bikaina ere ematen dute. Gainera, ...Irakurri gehiago »


Bizkaia munduari lotuta. Nazioarteko turismo jomuga. Bizkaia Goazen 2030 - Bizkaia.eus\nNazioarteko ekitaldiak erakartzea Bizkaira\nBizkaia nazioarteko helmuga erakargarria bihurtzeko, lurraldea sustatzeko nazioarteko ekimenen erakargarritasun-politika bat diseinatzen hasi gara, eta hala, tamaina handiko ekimenak identifikatzen saiatu gara eta in-house nazioartekotzean lanean hasi gara, hau da, ekimen hauetara enpresetako CEOak edo presidenteak erakartzeko lana egiten da ondoren horiek lurraldean inbertitu ahal izateko.\n2016an zehar aurrerapenak egin ziren merkatua aztertzeari dagokionez, ondoren lurraldeko ardatz estrategikoekin bat datozen nazioarteko ekimenak aukeratzeko.\n2017an zehar nazioarteko erakundeetako hainbat ordezkarirekin bilerak egin ziren nazioarteko ekitaldi hauen programa prestatzen jarraitzeko. 2018koen artean, hauek nabarmendu behar dira:\nWorld’s Best Restaurants, “50 Best” gala\nMTV / EMA 2018 gala\nUne honetan, ekitaldiak erakartzeko lanean ari gara.\nBizkaia Tourism Action Group taldearen sorrera\nBilbao Bizkaia Action Group (BBAG) taldea 2016an sortu zen, lurraldean turismoaren sektorea bultzatzeko Bizkaiko Foru Aldundiak sortutako lankidetza publiko-pribaturako tresna berri gisa.\n2017an zehar BBAG dinamizatzen eta lan egiten jarraitu zen; lau saio izan ziren, non Turismo Estrategia 2020 egitasmo berrian aurreikusitako jarduketak eztabaidatu eta adostu ziren.\nBitartean, BBAGko 8 talde teknikoek planteamendu globalarekin lotutako 8 estrategia garatu zituzten, eta horien helburua betetze aldera 2018an egin beharreko jarduketak proposatu zituzten.\n2018an, beste 4 lantalde eratu dira, eta 12 lantaldeetako bakoitzak ekitaldi honetarako aurreikusitako jarduerak burutu ditu. Horrela, 157 kide baino gehiago 58 saiotan bildu dira urte osoan zehar (guztira, 505 bertaratze).\nBilbo-Bizkaia helmuga turistikoaren sustapena mundu\n2016an turismoaren kudeaketari buruzko azterketa sakona egin zen, baita sektore horrek Bizkaia lurraldera dakarren erronkari hurrengo urteetan aurre egiteko moduei buruzko azterketa ere. Horren ondoren, Bilbao-Bizkaiaren 2020 Turismo Estrategia berria aurkeztu zen 2017ko urtarrilean. Bilbao-Bizkaiaren turismo estrategia aurkeztu ondoren, lehentasunezko merkatuen azterketa egin zen; Bizkaiko Foru Aldundiaren jarduna horietara bideratu behar da, turismo-produktuen aukeraketaren bitartez.\nEstrategia honen barruan aurreko urteetako sustapen-ekintzen ildoari jarraituz, nabarmentzekoa da 2018an alemana darabilten merkatuetan eta Europako iparraldean gauzatu dela turismoa sustatzeko jarduera. Edonola ere, Estatuan, Frantzian, Erresuma Batuan, Italian, Herbehereetan eta AEBn jarraitu da lanean, sektoreko kontsumitzaile eta profesionalei zuzendutako ekitaldien bidez. Lehen aldiz, nazioarteko kanpaina digital bat ere antolatu da.\nSustapen-ekitaldi nagusi hauetan hartu dugu parte 2016an, 2017an eta 2018an: Fitur (Madril), Matka (Helsinki), Top Résa (Paris), tailer propioak (Viena eta Stockholm), Foodies Festival (Edinburgo), Unbox (Berlin), Expovacaciones (Bilbao) eta Intur (Valladolid). 2018ko urritik abendura, kanpaina digitalak 6 hizkuntzatan kaleratu dira, Europako 13 hiritan eta, aurreikuspenen arabera, 100 milioi inpresio baino gehiago izan dituzte, 400.000 klik eta 30.000 harreman berri turismoko datu-basean.\n2017ko kopuruak gaindituz, 2018an sustapen-ekintza hau 750.000 kontsumitzailerengana eta turismoko 250.000 enpresatara iritsi da, 7.000 harreman baino gehiago sortuz Bilboren/Bizkaiaren eta lurraldeko sektore pribatuko enpresen artean.\nBizkaiko industria turistikoa bultzatzeko plana\nBilbao-Bizkaia 2020 Turismo Estrategia berriak bi agertoki desberdinetan sustatu nahi du turismoa: marketina jatorrizko merkatuetan eta turismoa destinoan garatuz. Azken helburu horrekin Bilbao-Bizkaia destinoan turismoa garatzeko laguntzen deialdia egin da maiatzaren 30eko 76/2017 Foru Dekretuaren bitartez.\nLaguntzen programa horretan aurreikusitakoen artean daude, besteak beste, turismo destinoa kudeatzeko egitura indartzeko laguntza, lurraldeko turismo baliabideak balioan jartzea, destinoan turismo-fluxua mugiarazteko gai izango diren ekitaldi berriak sortzea, destinoan pertsona bisitariei eskainitako arreta hobetzea, turistei bideratutako eskaintza bisitagarria hedatzea, txangoak egiten dituztenentzat eskaintza bisitagarria bultzatzea, turismoaren sektorea profesionalizatzea prestakuntza praktikoaren eta topaketa profesionalen bitartez, baita proiektu berritzaile edota destinoko digitalizazioa sustatzen duten proiektuak sustatzea ere.\n2016 eta 2018 artean, Bilbon/Bizkaian turismo-jarduera sustatzeko 239 proiektu lagundu dira, destinoan turismoa garatuz. 2019ko martxoan argitaratuko den dekretuari esker, Bizkaiko industria turistikoa sustatzeko plan honetako helburuak beteko dira.


Orelle - Wikipedia, entziklopedia askea.\nNévache, Freney, Modane, Saint-André, Les Belleville, Saint-Michel-de-Maurienne eta Valmeinier\n167 (%49.4) 182 (%53.8)\nOrelle Frantziako udalerria da, Savoia departamenduan dagoena, Auvernia-Rodano-Alpeak eskualdean. 2013an 408 biztanle zituen.\n2007an Orelle udalerrian erroldatutako biztanleak 408 ziren. Familiak 165 ziren, horien artean 49 pertsona bakarrekoak ziren (37 bakarrik bizi ziren gizonak eta 12 bakarrik bizi ziren emakumeak), 54 seme-alabarik gabeko familiak ziren, 54 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 348 etxebizitza zeuden, 181 familiaren etxebizitza nagusia ziren, 102 bigarren erresidentzia ziren eta 65 hutsik zeuden. 236 etxeak ziren eta 108 apartamentuak ziren. 181 etxebizitza nagusietatik 130 bere jabearen bizilekua ziren, 43 alokairuan okupaturik zeuden eta 7 doan lagata zeuden; 4 etxek gela bat zuten, 18 etxek bi zituzten, 21 etxek hiru zituzten, 62 etxek lau zituzten eta 77 etxek bost zituzten. 97 etxek euren parking plaza propioa zuten azpian. 104 etxetan ibilgailu bat zegoen eta 53 etxetan bat baino gehiago zituzten.\nOrelle udalerriko biztanleria-piramidea 2009an .\n2007an lan egiteko adina zuten pertsonak 261 ziren, horien artean 193 aktiboak ziren eta 68 inaktiboak ziren. 193 pertsona aktiboetatik 183 lanean zeuden (104 gizon eta 79 emakume) eta 9 langabezian zeuden (2 gizon eta 7 emakume). 68 pertsona inaktiboetatik 29 erretiraturik zeuden, 19 ikasten zeuden eta 20 "bestelako inaktibo" gisa sailkaturik zeuden.\n2009an Orelle udalerrian 152 unitate fiskal zeuden, 341 pertsonek osaturik. Pertsona bakoitzeko diru-sarrera fiskalaren mediana urteko 18.460 euro zen.\n2007an zeuden 15 komertzioetatik, 1 bestelako produktu industrialen fabrikazioko enpresa zen, 3 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen, 4 ostalaritza eta jatetxe enpresak ziren, 1 higiezinen enpresa zen, 1 zerbitzu enpresa zen, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\nBNF: 15274126k (data)\nOrriaren azken aldaketa: 14 martxoa 2021, 15:12.


Medikuaren agiririk gabe saldu ahalko dira COVID-19a detektatzeko test azkarrak - etakitto.eus\nMedikuaren agiririk gabe saldu ahalko dira COVID-19a detektatzeko test azkarrak\nETA KITTO 2021, Uzt 14\nEspainiako Osasun Ministerioak uste du herritarrei test azkarrak farmazietan eskuratzeko aukera emanda, kasu susmagarriak arinago detektatuko direla.\nCovid-19 detektatzeko test azkarrak medikuaren agiririk gabe farmazietan salatzeko baimena emango du Espainiako Gobernuak. Autodiagnostikorako testak eskuratzeko aukera emanda, positibo susmagarriak arinago identifikatzea ahalbidetuko dela eta, ondorioz, koronabirusaren hedapena gelditzeko neurriak lehenago hartuko direla uste dute.\nCarolina Darias Osasun ministroak azaldu duenez, produktu horiek salmentan eta publizitatea arautzeko errege-dekretuaren proiektua datorren uztailaren 20an onartuko du Ministroen Kontseiluan. Estatuko Kontseiluak joan den uztailaren 8an eman zion bere oniritzia Gobernuaren erreformari.\nTest azkarrak saltzeko baimenaren harira, polemika izan zen duela hilabete batzuk. Hainbat erkidegok produktu horiek errezetarik gabe salgai jartzea eskatu zuten, baina Osasun Ministerioak aurka agertu zen orduan.\nJoan de maiatzean, baina, iritziz aldatu zuen. Ordura arte merkatuan egon ziren testak profesionalek soilik erabili zitzaketela eta orain herritarrei zuzendutako test azkarrak eskuratu daitezkeela esan justifikatu zuen bere jarrera aldaketa.\nBaina, nola erabili behar dira test azkarrak?\nProba etxean egiteko beharrezko material guztia kutxan topatuko duzu: likidoa, hodia eta kotoi-zotza. Sudur zulotik hartutako lagina, likidoarekin betetako hodian sartu behar da. Hortik aurrera, proba haurdunaldi testen antzekoa da eta emaitza 15 minututan ematen du. Etxean erabiltzeko test azkarrak 8,50 euroan egongo dira salgai.\n« Kulturaz bustiko gara udan Debabarrenean (EGITARAUA HERRIZ HERRI) Udalak lanean dihardu Ipuruako kirolgune berriaren diseinuan »